Kecoh Di Media Sosial, Ini Apa Yang Anda Perlu Tahu Tentang Hartal Doktor Kontrak

Sejak penularan wabak pandemik COVID-19, boleh dikatakan petugas barisan hadapan terutamanya petugas kesihatan tidak dapat berehat kerana perlu bertungkus lumus untuk menyelamatkan mereka yang dijangkiti wabak tersebut.

Pada 27 Julai 2021, satu gerakan dikenali sebagai Hartal Doktor Kontrak telah dilaksanakan di seluruh negara dimana para doktor kontrak memakai baju berwarna hitam sambil memegang plakad dengan slogan ‘memberontak tetapi mengutamakan pesakit’ disertai tanda pagar #justiceforjuniordoctors #hartal #kontrak.

Compiling #HartalDoktorKontrak across the country:

Hospital Sungai Buloh https://t.co/T6qovdjclI

Difahamkan, lebih 100 doktor kontrak di setiap hospital di seluruh negara menyertai perhimpunan aman Gerakan Hartal Doktor Kontrak bagi mengetengahkan beberapa tuntutan kepada kerajaan.

Perhimpunan tersebut berlaku serentak di kesemua fasiliti kesihatan di seluruh negara untuk mendesak kerajaan menyerap doktor kontrak menjadi pengamal perubatan tetap di Kementerian Kesihatan (KKM). Langkah ini diambil selepas tidak mendapat maklum balas sewajarnya berhubung permasalahan tersebut oleh kerajaan.

Sejak 2016, seramai 786 pegawai perubatan sahaja dilantik secara tetap, manakala selebihnya berkhidmat secara kontrak walaupun kerajaan pernah mengatakan 60% hingga 70% doktor kontrak akan diserap jadi doktor tetap.

Malah, para doktor kontrak bertegas dengan tuntutan mereka iaitu jaminan pelantikan tetap bagi doktor kontrak dan baharu, hak gaji serta kebajikan sama rata dengan doktor tetap, termasuk cuti dan faedah.

Untuk pengetahuan anda, doktor kontrak tidak mendapat faedah yang sama dengan pengamal perubatan tetap. Walaupun beban kerja mereka sama tetapi mereka tidak dapat pilihan membuat pinjaman rumah, memohon lanjutkan pelajaran di peringkat Master bagi meningkatkan karier dan turut menerima elaun yang kurang.

Bukan itu sahaja, tidak ada kriteria telus yang jelas atau penilaian yang tepat untuk pemilihan jawatan tetap. Pada Jumaat lalu, Tan Sri Muhyiddin Yassin, mengumumkan kerajaan bersetuju melanjutkan pelantikan secara kontrak pegawai perubatan dan pergigian bagi tempoh maksimum empat tahun ke atas.

Malah, ini termasuk mereka diterima bekerja mengikut pengajian kepakaran dalam tempoh dua tahun pertama kontrak masing-masing. Akan tetapi, melanjutkan pelantikan kontrak tidak akan membantu menyelesaikan masalah kerana apa yang diperlukan adalah jaminan pekerjaan beserta faedah selayaknya diterima mereka.

Menerusi laporan, Dr Mustapha Kamal A Aziz, menyifatkan gerakan terbabit berjaya menganjurkan perhimpunan berkenaan walaupun menerima banyak ugutan daripada pelbagai pihak.

Berbicara mengenai ugutan diterima kumpulan doktor kontrak itu, Dr Mustapha Kamal berkata, mereka berdepan kemungkinan dibuang daripada pendaftaran, mengikut Seksyen 30 Akta Perubatan 1971.

Gerakan Hartal Doktor Kontrak ini hasil daripada sistem yang gagal, bukan penyebabnya dan para petugas barisan hadapan berhak mendapatkan yang terbaik.

Sebelum ini, KKM turut memberi bayangan sistem kesihatan Malaysia akan lumpuh. Klik pautan di bawah untuk ketahui lanjut.

KKM Beri Bayangan Sistem Kesihatan Malaysia Berada Di Ambang Lumpuh

Barisan Doktor Pakar Rayu Kepada Kerajaan, Pengurusan COVID-19 Di Malaysia Tak Terkawal

Pengumuman Seperti Dalam Penerbangan, Sukarelawan Pusat Vaksin Di Shah Alam Curi Tumpuan Ramai


Kecoh Hantaran Kahwin RM20 Ribu, Buat Saya Teringat Kes Ini

Bila saya lihat dalam Facebook, Youtube yang kecoh pasal wang hantaran kahwin sampai 20, 30 ribu ringgit, saya jadi kurang seronok.

“Awat mahai sangat na? Juai anak ke apa?” getus saya sendirian.

Tapi zaman la ni, tak ada yang mustahil.

Orang kampung saya kata, “nothing is impossible”.

Cerita pasal wang hantaran tinggi buat saya teringat satu kisah di sebuah mahkamah di ibu negara. Masa itu saya kebetulan ada kes lain di situ. Jadi sempatlah saya ikuti apa yang berlaku.

Seorang jejaka macho masuk ke dalam kandang selepas nama dipanggil.

Muka dia, saya nampak macam nervous sahaja.

“Bahawa kamu… pada tarikh… di sebuah… di Kampung… telah menggunakan wang palsu dalam note RM100 sebanyak… keping sebagai tulen bagi satu hantaran mas kawin.

Oleh yang demikian kamu telah melakukan satu kesalahan dan boleh dihukum di bawah Seksyen 489B Kanun Keseksaan.

Jika sabit kesalahan boleh dikenakan hukuman penjara sehingga tempoh 20 tahun dan denda.”

Kalau dengan hukuman lagu tu, sah lepas ni pesalah terus taubat nasuha. Tak kahwin pun tak apa.

Mengikut fakta dikatakan bahawa bapa pengantin perempuan terkejut apabila melihat semua wang kertas note RM100 yang dimasukkan dalam album gambar hanya mempunyai cetakan bahagian hadapan manakala belakangnya kertas putih.

Penipuan disedari oleh bapa pengantin perempuan ketika mengira wang hantaran selepas majlis akad nikah oleh imam.

Dalam hati saya… alahaiii bertuah betul dapat menantu macam ni.

Saya juga berfikir, macam ni punya hantaran, bukan setakat 20 ribu ringgit yang lelaki mampu sediakan, 200 ribu malah 20 juta pun mampu disediakan.

Apa yang perlu ialah sebuah mesin salinan warna (tak kena beli, pergi kedai sahaja), kertas yang berkualiti tinggi dan pemotong untuk potong kasi ‘ngam ngam’ macam saiz duit betul.

Hanya tekan butang mesin fotostat saja, terus ‘wang’ kertas keluar.

Dua Puluh Ribu, Dua Ratus Ribu, Dua Juta pun menantu boleh sediakan.

Bagi saya pengajaran cerita ini ialah kefahaman bahawa menantu lazimnya baru habis belajar, baru dapat kerja, yang belum berkerja pun ada, bukan kaya pun lagi nak di ‘cekau’ duit oleh keluarga perempuan. Maaf, bahasa saya gunakan mungkin agak kasar sedikit.

Ukur baju di badan sendiri. Jangan pula besar pasak dari tiangnya.

Kalau jadi macam kes wang palsu digunakan, siapa yang susah?

Yang si lelaki sah-sah masuk ‘dalam’, jika tidak Penjara Pengkalan Chepa mungkin Machang. Penuh Machang, Marang pun kosong lagi.

Si perempuan pula ‘makan hati berulam jantung’.

Yang bapa mentua pula seperti ‘nyamuk mati gatal tidak hilang’.

Apa-apa pun, ukurlah baju di badan sendiri. Sesal dahulu pendapatan, sesal kemudian tidak berguna.


Kecoh Satu Dunia Apabila KLM Mendedahkan Ahli Istimewa Team Lost & Found Mereka

KLM merupakan rakan kerjasama MAS telah berkongsi dengan pelanggan KLM tentang ahli baru Team Lost & Found di Youtube. Ia telah mendapat tontonan 3,733,263 kali sejak dikeluarkan pada 23 September 2014 (waktu artikel ini disediakan).

Kejadian di rakam di Lapangan Terbang Schiphol Amsterdam.

Menurut staf KLM, banyak keseronokan dengan ahli baru Team Lost & Found ini.

“Secara peribadi saya rasa dia adalah aset yang sebenar kepada syarikat. Dan ia benar-benar boleh melakukan sesuatu yang tidak ada orang lain boleh.” kata staf KLM tersebut.

KLM menyatakan, matlamat utama mereka adalah untuk mengembalikan barangan yang hilang kepada pemiliknya secepat yang mungkin.

“Oleh itu, kami memantau media sosial. Manakala, anak-anak kapal memeriksa kapal terbang selepas setiap penerbangan. Kami dilatih kekuatan otot, daya tahan, dan sudah tentu sosialisasi.” tegas staf KLM itu.

Kepuasan apabila anda melihat reaksi penumpang yang benar-benar luar biasa apabila ahli Team Lost & Found menjumpai mereka.


Kecuaian Ibu Budak Ini Menyebabkan ‘Harambe’ Ditembak Mati

Sabtu lalu, seekor gorilla di Cincinnati Zoo & Botanical Garden ditembak mati kerana seorang budak berusia 4 tahun jatuh ke dalam kandang gorilla itu.

Harambe, gorilla berusia 17 tahun adalah dari spesis yang terancam dan berita tentang kejadian ini mendapat perhatian yang pelbagai. “Kami terpaksa menembak mati Harambe kerana peluru pelali hanya akan membuatkan gorilla itu menjadi lebih tidak terkawal dan memburukkan lagi keadaan. Dalam kejadian seperti ini, nyawa budak itu adalah lebih penting,” kata Thane Maynard, direktor di Cincinnati Zoo.

Penduduk tempatan dan pencinta haiwan menyalahkan emak budak itu kerana cuai dan menyebabkan budak itu terjatuh ke dalam kandang Harambe.

Peristiwa Harambe ini sama kes seperti harimau yang ditembak mati di Chile kerana ada lelaki yang mahu bunuh diri melompat ke kandang harimau itu untuk dimakan hidup-hidup oleh harimau berkenaan. Harimau itu akhirnya ditembak mati demi untuk menyelamatkan lelaki gila itu.

Diharap peristiwa seperti ini dapat dielak daripada terjadi sekali lagi di mana-mana zoo di seluruh dunia. Sudahlah binatang-binatang ini sudah terancam, mereka ditembak pula di ‘rumah’ mereka sendiri akibat kecuaian manusia. RIP Harambe.


Kecuaian Punca Kemalangan Maut, Ahmad Dhani Tepati Janji Sara Enam Janda Sejak 8 Tahun Lalu

Sudah 8 tahun berlalu, komposer Ahmad Dhani dan anak lelakinya, Dul Jaelani masih berpegang janji untuk menyara keluarga mangsa kemalangan yang meragut enam nyawa pada tahun 2013.

Menurut laporan Liputan 6, Ahmad Dhani yang juga vokalis kumpulan Dewa 19 mendedahkan tidak pernah mengabaikan nasib enam wanita yang bergelar janda selepas suami mereka terlibat dalam kemalangan disebabkan kecuaian anaknya.

Tambahnya, sepanjang lapan tahun dia berusaha sebaiknya untuk menanggung kehidupan enam wanita terbabit. Malah, anaknya Dul Jaelani turut sama membantu menyara seorang wanita.

Difahamkan, tanggungan itu adalah atas inisiatifnya sendiri dan bukannya tertakluk dalam undang-undang mahupun hukuman daripada kemalangan yang berlaku.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Muat Naik Konten Islamkan Seorang Lelaki, Tindakan YouTuber Ini Undang Pelbagai Reaksi Netizen

Dakwa Anugerah Dimenangi Maryam Muzamir Adalah ‘Scam’, Penganjur Tampil Jawab Tuduhan

Tidak Cekap Dan Hanya Lempar Di Lantai, Netizen Terhibur Lihat Skill ‘Peserta’ Squid Game Di Stesen MRT


Kecuali Sarawak, Perintah Kawalan Pergerakan Di Seluruh Negara Dilanjutkan Sehingga 18 Februari 2021

Perintah Kawalan Pergerakan yang dijangka akan tamat 4 Februari 2021 ini nampaknya tidak akan berlaku selepas peningkatan kes penularan wabak COVID-19 makin meningkat di Malaysia setiap hari.

Terbaharu, Menteri Kanan (Kluster Keselamatan) Datuk Seri Ismail Sabri Yaakob berkata dalam satu kenyataan sebentar tadi bahawa Perintah Kawalan Pergerakan akan dilanjutkan bermula 5 Februari 2021 sehingga 18 Februari 2021 di seluruh negara kecuali Sarawak.

Difahamkan, PKP kali ini akan dilaksanakan dengan prosedur operasi standard (SOP) yang lebih ketat. Walau bagaimanapun, rentas negeri masih tidak dibenarkan sepanjang tempoh PKP.

Niat Beli Kereta Baharu Rakyat Malaysia Meningkat 32% Meskipun PKP

Langgar Peraturan PKP, Kerajaan Cadang Hukuman Lebih Berat Buat Individu Dan Syarikat

Dari Rock Ke Nasyid, Netizen Terhibur Dengan Lagu PKP 2.0 Oleh AG Coco


Kedah Bakal Mulakan Kempen Bebas Beg Plastik Mulai 1 April

Nampaknya kini Kedah akan mengikut jejak negeri-negeri lain seperti Selangor, Pulau Pinang, Johor dan lain-lain menguatkuasakan kempen Hari Tanpa Beg Plastik mulai 1 April. Ini merupakan satu inisiatif yang baik dilakukan oleh kerajaan negeri Kedah untuk menangani isu alam sekitar.

Berikutan penguatkuasaan kempen tersebut, tiada lagi penawaran beg plastik secara percuma akan diberikan, sebaliknya anda harus membayar RM0.20 untuk beg plastik. Malah, penguatkuasaan peraturan ini juga bermaksud tiada penggunaan straw dan polisterin di kedai makan secara percuma tetapi mungkin akan ada pengecualian untuk orang tua dan kanak-kanak.

Kempen ini akan dilaksanakan pada hari Jumaat dan Sabtu. Menurut Kementerian Perdagangan Dalam Negeri, Koperasi dan Kepenggunaan, caj 20 sen yang dikutip akan dikumpul dan disimpan di dalam satu dana khas yang mana dikembalikan semula kepada masyarakat melalui program tanggungjawab sosial korporat yang dijalankan dari semasa ke semasa.


Kedah Bakal ‘Upgrade’ Litar Di Sungai Petani Jadi Bertaraf Dunia Dengan Nilai RM75 Juta

Pada akhir Mac tahun lalu, kerajaan negeri Kedah telah menandatangani perjanjian usahasama membangunkan sebuah litar bertaraf antarabangsa yang dikenali sebagai ‘The Nurburgring of the East’ yang dijangka bakal siap pada suku ketiga tahun 2023 nanti.

Sebelum ini kerajaan negeri mempunyai perancangan asal untuk membangunkan ‘Litar Lumba Rakyat’ di Sungai Petani. Namun, pelan itu telah beberapa kali dipinda menyebabkannya tertangguh begitu lama dan menyebabkan kos asal meningkat.

“Berikutan itu, kerajaan negeri bersetuju meneruskan pelan perancangan akhir dengan meningkatkannya kepada Litar Lumba Antarabangsa Sungai Petani yang dilengkapi pusat komersial lain,” kata Menteri Besar, Datuk Seri Muhammad Sanusi Md Nor.

Memetik laporan Berita Harian, Litar Lumba Antarabangsa Sungai Petani bakal dibangunkan di tanah milik Menteri Besar Kedah Incorporated (MBI) di kawasan seluas 60 hektar dengan nilai RM75 juta yang bakal dibina dalam tempoh terdekat.

Litar Lumba Rakyat dinaik taraf ke litar lumba antarabangsa kerana ia perlu dibina dengan trek dan fasiliti perlumbaan yang selamat, profesional dan diselenggara baik.

“Bagi mengelakkan beban kewangan masa depan kepada kerajaan, syarikat PKB Open Road sebagai pelabur bersetuju mengambil alih projek tersebut.

“Walaupun litar ini nanti lebih bersifat komersial, namun ia juga boleh digunakan oleh rakyat yang berminat dalam sukan permotoran,” katan Menteri Besar Kedah.

Sementara itu, Pengasas dan Penasihat Kumpulan Open Road World, Datuk David Goh, berkata projek pembinaan litar lumba terbaru itu bakal menjadi nadi baharu untuk Sungai Petani.

“Reka bentuk litar akan dilakukan pakar perunding litar lumba dari United Kingdom yang baru-baru ini telah mereka bentuk litar lumba Formula 1 di Miami, Amerika Syarikat.

“Disamping memohon kelulusan FIA Gred 2 untuk litar lumba Sungai Petani, sebagai tarikan tambahan, kami juga mengusahakan kelulusan FIM Gred B untuk litar Sungai Petani yang mana pertandingan dan kejohanan lumba motosikal antarabangsa dapat dilangsungkan,” terang beliau.

Kedah bakal mempunyai dua buah litar berlokasi di Pulau Langkawi dan Sungai Petani yang memenuhi piawaian FIA (Fédération Internationale de l’Automobile) serta FIM (Fédération Internationale de Motocyclisme), badan pentadbir untuk acara perlumbaan kereta dan motosikal antarabangsa di seluruh dunia.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada tahun lalu kerajaan negeri Kedah telah menandatangani perjanjian untuk membangunkan sebuah litar bertaraf antarabangsa di Bukit Malut, Pulau Langkawi. Baca lebih lanjut melalui pautan di bawah.

Kedah Tandatangani Perjanjian Usaha Sama Litar Bertaraf Antarabangsa Di Bukit Malut

Kilang Porsche Di Kulim Mula Beroperasi, Model Cayenne Dipasang 100% Oleh Tenaga Tempatan

Porsche Sahkan Bakal Buka Kilang Di Kulim Pada 2022


Kedah Juara Penghidap Kencing Manis, Diikuti Rapat Oleh Perlis Dan Johor

Kedah menjuarai carta penyakit kencing manis atau diabetes, manakala Perlis di tangga kedua dan Johor di tangga ketiga.

Memetik laporan daripada Astro Awani, Pengarah Jabatan Kesihatan Perlis, Dr Sirajuddin Hashim dan Tinjauan Kebangsaan Kesihatan dan Morbiditi (NHMS) yang dilakukan setiap lima tahun sekali melaporkan bahawa Kedah mencatat 25.4 peratus penduduk yang mengidap kencing manis.

Manakala Perlis mencatatkan peratusan sebanyak 20.6 peratus dan Johor dengan 19.8 peratus.

Dr Sirajuddin turut menyarankan agar semua orang membuat pemeriksaan di hospital bagi mengelak daripada perkara-perkara ini berlaku.

Cabaran besar buat kerajaan negeri Kedah dalam memberi kesedaran dan mengubah cara fikir penduduknya bagi mengelak daripada penyakit ini terus berleluasa.

Tambahan daripada itu, kerajaan negeri juga perlu hadir dengan satu idea baharu bagi memberi kesedaran kepada penduduknya tentang bahayanya penyakit ini.

Fakta terbaharu yang dipetik oleh Malaysiakini melaporkan bahawa terdapat angka yang lebih besar untuk negeri Kedah.

Dalam satu laporan daripada Jawatankuasa Kesihatan, Pembangunan Luar Bandar, Agama dan Syarikat Berkaitan Kerajaan Negeri, Kedah sebenarnya mencatatkan angka sebanyak 41.4 peratus yang menghidap penyakit itu.

Angka yang dikeluarkan sebelum ini hanya dicatatkan sebanyak 25.4 peratus bagi pesakit yang berdaftar, manakala yang tidak berdaftar dianggarkan sebanyak 16 peratus dan menjadikan angka keseluruhan sebanyak 41.4 peratus.

Angka ini memberi cabaran besar buat Kedah dalam mencari pendekatan baharu bagi memberi kesedaran kepada penduduknya bahayanya penyakit ini.

Jawatankuasa turut mencatatkan bahawa majoriti pesakit diabetes di Kedah adalah hadir daripada golongan B40.

Punca kepada kadar peratusan yang tinggi dilihat dengan kekerapan pengambilan nasi dalam pemakanan seharian.

Kerajaan negeri Kedah berharap agar orang ramai mula sedar betapa pentingnya menjaga pemakanan dan mempraktikkan gaya hidup sihat.


Kedah Sedih Penaja Sudah Tidak Berminat Taja

Persatuan Bola Sepak Kedah (KFA) sedih apabila mendapat tahu beberapa pihak yang sebelum ini berminat untuk menaja skuad Helang Merah dikatakan tidak lagi berminat berbuat demikian.

Ia antara lain melibatkan penaja seperti syarikat produk kesihatan dan kecantikan D’Herbs Holdings (M) Sdn Bhd milik Datuk Aliff Syukri Kamarzaman.

Setiausaha Kehormat KFA, Datuk Aminuddin Omar, berkata beliau berasa sedih apabila dimaklumkan tentang perkara tersebut ketika KFA memerlukan banyak tajaan bagi mengharungi Liga Malaysia musim ini yang akan bermula empat hari lagi.

“Saya telah dimaklumkan tentang pembatalan tajaan daripada D’Herbs dan sehingga kini tiada kata putus berhubung penajaan ini. Sekiranya tajaan ditarik semula, saya berasa susah hati dengan kedudukan kewangan KFA.

“Kita masih memerlukan penajaan yang banyak, jadi saya masih mengharap tajaan akan diberikan kepada KFA bagi membolehkan pasukan Kedah menghadapi musim ini dengan baik,” katanya kepada pemberita. Penarikan tajaan dikaitkan dengan pertukaran Menteri Besar, baru-baru ini

Dalam berita sebelum ini, pengasas produk kesihatan D’Herbs Healthy Sdn Bhd, Datuk Aliff Syukri Kamarzaman, atau lebih dikenali dengan nama “Abang Terlajak Laris” berkata pihaknya sudah menarik diri dari menjadi penaja pasukan bola sepak Kedah.

Aliff Syukri berkata keputusan itu dibuat selepas beliau tidak lagi berminat untuk menaja pasukan Helang Merah itu.


10 Perbezaan Menarik Antara Malaysia vs USA Yang Saya Temui Sewaktu Travel

Saya kini masih lagi berada di USA dalam rangka lawatan selama 3 bulan di sini.

Berikut 10 perkara yang saya temui dan dapat saya bezakan sewaktu berada di sini.

Hasil dari tinjauan saya selama sebulan berkelana di New York state, saya senaraikan beberapa perbandingan kecil antara kedua-dua negara :

Rakyat Amerika tiada kad pengenalan diri seperti di Malaysia, hanya ada beberapa negeri saja yg mengeluarkan kad pengenalan diri. Majoriti menggunakan lesen memandu dan paspot sebagai bukti pengenalan diri.

Saya memilih Malaysia mengatasi USA dari segi sistem pengenalan diri.

Di Amerika setiap permohonan akaun bank baru akan diberi kad bank sementara. Kad bank tersebut hanya boleh digunakan untuk pengeluaran tunai sahaja. Pemohon perlu menunggu seminggu untuk mendapat kad debit.

Berbeza dengan Malaysia, hampir kesemua bank mengeluarkan kad debit pada hari yg sama akaun dibuka. Jadi saya memilih Malaysia sebagai pemenang atas kecepatan sistem perbankan.

Di Malaysia kemudahan tambah nilai prabayar telefon boleh dibeli di kebanyakan kedai-kedai runcit, restoran mamak dan lain-lain.

Berbeza dengan Amerika, hanya kedai tertentu saja yg menjual tambah nilai prabayar telefon. Saya memilih Malaysia sebagai pemenang.

Dari segi kecanggihan maklumat gadget, kemudahan kedai telefon pintar, di Malaysia lebih kehadapan berbanding Amerika! Ya. Malaysia menang lagi kali ini.

Jika di Malaysia bila melihat orang ingin melintas jalan dengan pantas memecut laju kenderaan tanpa memberi laluan kepada pejalan kaki, berbeza dengan suasana di Amerika. Pemandu kenderaan akan memberi laluan walau mereka dalam keadaan terpaksa.

Baca: 12 Info Menarik Tentang New York, USA Yang Saya Temui Sewaktu Di Sana

Jika di Malaysia kita terpaksa membeli penapis air untuk menjamin kebersihan air paip. Tetapi di Amerika mereka membekalkan air bersih tanpa perlu penapis tambahan, air paipnya boleh diminum terus tanpa perlu dimasak.

Sudah tentu Amerika mengatasi Malaysia kali ini dalam membekalkan air bersih.

Jangan terkejut Malaysia sebenarnya memiliki sistem pengurusan paspot antara yang terpantas di dunia!

Permohonan paspot baru hanya mengambil masa satu jam sahaja, berbanding dengan Amerika yg mengambil masa hampir 10 hari bekerja. yeay, Malaysia menang kali ini.

Di Malaysia masalah perkauman masih belum berjaya diatasi, slogan ketuanan Melayu masih sukar untuk dihapuskan. Di Amerika mereka hidup dalam masyarakat majmuk dari pelbagai bangsa seperti Asia, Arab, Afrika dan Amerika sendiri, semuanya hidup dalam harmoni.

Jika ada pun isu perkauman mungkin tidak ketara. Seorang kenalan saya di sini memberitahu yg Amerika tiada apa-apa kemajuan dapat dicapai jika tanpa kehadiran imigran. Jadi di sini saya memilih Amerika sebagai pemenang.

9. Kemudahan mesin ATM
Di Amerika kemudahan mesin ATM boleh didapati di mana sahaja, seperti di kedai runcit, restoran, kampung pedalaman dan tepi jalan.

Malaysia tewas kali ini dari segi kemudahan mesin ATM.

Malaysia masih jauh ketinggalan tentang kebersihan dan kesedaran sivik, selagi masalah ini tidak dapat diatasi, tidak mungkin Malaysia akan menjadi negara maju. Amerika mengatasi Malaysia sekali lagi.

Kesimpulannya, dari 10 perbandingan seperti di atas, Malaysia seri 5-5 dengan USA.

Ini hanya pandangan peribadi, terpulang pada masing-masing untuk menilai.

Baca lagi: 9 Tip Travel Di New York Buat Anda Yang Ingin Ke Sana


5 Sebab Untuk Jadikan Flores, Indonesia Lokasi Percutian Anda Selepas Ini

Memilih destinasi pelancongan bukanlah mudah dan pastinya terdapat beberapa faktor yang akan difikirkan. Bagi anda yang gemarkan alam semulajadi, apa kata anda berkunjung ke Flores, Indonesia.

Kalau sebut Indonesia, tempat yang menjadi tumpuan pelancong semestinya Jogjakarta, Bandung dan sebagainya. Tidak ramai yang akan menjejakkan kaki ke Flores.

Anda pasti tertanya-tanya apa yang menarik di sana bukan? Kami akan senaraikan 5 tempat anda harus terokai jika ke sana. Sudah bersedia? Mari kita mulakan.

Buat anda yang suka akan kehijauan pokok-pokok dan suka aktiviti mencabar, apa kata berkunjung ke Pulau Padar. Setibanya di puncak, anda akan dapat lihat kecantikan luar biasanya dan memuaskan hati anda yang mencari ketenangan.

Jika Pulau Padar sudah cukup cantik buat anda, anda kena datang ke Gili Lawa. Memang anda akan terpegun dengan keindahannya, terutama sekali ketika matahari terbenam. Bukan sahaja dapat melihat kecantikan alam semulajadi, anda juga akan dapat merakam moment indah untuk dikongsikan di media sosial.

Satu kerugian buat anda yang gemar menyelam ke dasar laut jika tidak berkunjung ke sini. Anda bakal dihadiahkan kecantikan dasar laut dan terumbu karang yang cukup indah. Apa yang menjadi tarikan di sini adalah anda mungkin berpeluang melihat dan berinteraksi dengan ikan Manta dan juga ikan pari raksasa.

Jika di Kuala Selangor ada ‘blue tears’, di sini pula ada pantai yang unik iaitu pantai berwarna merah jambu. Anda dapat melihat pantai berwarna merah jambu kerana ia terhasil daripada organisma mikroskopik ataupun dipanggil Foraminifera menghasilkan pigmen terumbu karang merah. Lalu, ia bergabung dengan pasir merah dan terhasillah pantai berwarna merah jambu.

Tidak perlu diperkenalkan lagi Pulau Komodo ini. Pulau ini memang menjadi destinasi pilihan pelancong untuk melihat biawak. Kiranya tempat wajib pergilah kerana anda bukan sahaja dapat melihat haiwan eksotik, tetapi anda juga dapat berinteraksi dengan mereka secara lebih dekat.

Sebenarnya banyak lagi tempat menarik yang ada di sana tetapi 5 tempat ini pun sudah menarik minat anda, bukan? Anda akan dihadiahkan dengan satu pengalaman yang cukup berbeza dan rugi jika anda tidak ke sini.

Apa kata baca artikel tentang percutian ke Indonesia di Vocket pada pautan di bawah ini.

Lihat Tip Dan Itinerari Penuh Ke Lake Toba,Indonesia Dengan Budget RM500

Pulau Komodo Di Indonesia Bakal Ditutup Pada 2020

5 Perkara Yang Anda Perlu Elakkan Ketika Bercuti Ke Indonesia


Kedah Tandatangani Perjanjian Usaha Sama Litar Bertaraf Antarabangsa Di Bukit Malut

Hari ini menjadi detik yang bersejarah bagi Kedah apabila negeri tersebut bakal memiliki sebuah litar yang bertaraf antarabangsa yang menerima jolokan sebagai ‘The Nurburgring of the East’.

Pada pagi tadi, Menteri Besar Kedah, Muhammad Sanusi Md Nor telah menandatangani perjanjian usahasama membangunkan sebuah litar kereta berkuasa tinggi yang bakal melonjak ekonomi negeri Kedah.

Pembinaan litar kereta yang dikenali sebagai OPen Road International Circuit (ORIC) tersebut adalah hasil kerjasama antara pemilik tanah iaitu Permodalan Kedah Berhad (PKB) dan sebuah syarikat swasta, OPen Road Asia Sdn Bhd (OPen Road).

Menurut pengasas dan penasihat kumpulan ORIC, Dato David Goh, litar ini bukan sahaja mempunyai infrastruktur canggih yang memenuhi standard piawaian FIA, bahkan mempunyai resort bersepadu, hotel bertaraf 5-bintang, tempat kediaman, outlet jualan barangan dan restoran terkemuka di dunia.

ORIC juga bakal mempunyai gudang penyimpanan kenderaan, pusat pengedaran kenderaan 4S dan stesen minyak yang lengkap khas untuk peminat-peminat sukan permotoran.

Tambah beliau lagi, nilai kasar pembangunan projek ini melebihi RM1.3 bilion dijangka bakal memberikan lonjakan ekonomi berimpak tinggi serta-merta apabila siap dalam tempoh lima tahun akan datang.

Menteri Besar Kedah pula menyatakan usahasama ini merupakan detik yang bersejarah untuk negeri Kedah pada tahun ini. Beliau berharap projek ini bakal menjadi lokasi baru sektor pelancongan Pulau Langkawi yang boleh menarik lebih ramai pelancong luar bagi merancakkan ekonomi setempat.

“Lembaga Pengarah PKB telah mengusahakan waktu untuk membukanya di atas tanah PKB di Bukit Malut, Langkawi seluas 164.9 ekar bersekali tanah kerajaan yang ada bersebelahan seluas 19.95 ekar.

“Pada kesempatan ini, saya ingin mengajak setiap agensi dan jabatan yang terlibat untuk sama-sama membantu apa yang dicadangkan oleh PKB dan Open Road Asia Sdn. Bhd,” katanya ketika di majlis tersebut berlangsung di Wisma Darul Aman, hari ini.

Beliau yakin pelaksanaan projek ini di kemudian hari tidak akan meminggirkan masyarakat pada setiap peringkat bahkan lebih ramai pihak bakal menerima manfaat dari projek tersebut.

Pada awal bulan Februari lalu, terdapat ura-ura pembukaan kilang pemasangan kereta Porsche di Kulim.

Porsche Pilih Kulim Untuk Bangunkan Kilang Pemasangan Kereta?

Azmin Ali Beri Bayangan Kilang Kereta Mewah Bakal Dibangunkan Di Malaysia Tidak Lama Lagi


Kedai Aiskrim Terkenal Korea Bakal Buka Cawangan Pertama Di Kuala Lumpur

Sebut sahaja Korea, mesti sudah ramai merindui makanan dan juga destinasi-destinasi tumpuan di sana. Bagi anda yang pernah berkunjung ke Korea, mesti anda pernah mencuba aiskrim setinggi 32cm yang terkenal di sekitar Myeongdong.

Terbaharu, aiskrim jenama 32 Parfait bakal buka cawangan kedai di peringkat antarabangsa dan memilih Lot 10 Bukit Bintang, Malaysia sebagai lokasi pertama. 32 Parfait merupakan kedai aiskrim yang menyajikan dessert murah dan sedap sesuai untuk setiap golongan umur.

Difahamkan, 32 Parfait di Malaysia akan membawakan pelbagai jenis perisa iaitu coklat, vanila, vanila coklat, strawberi, manga, teh hijau dan juga yogurtblue. Pastinya penggemar aiskrim tidak akan melepaskan peluang untuk nikmati aiskrim bersaiz tiga kali ganda saiz aiskrim biasa.

Bila akan dibuka masih belum diketahui kerana kedai tersebut masih lagi dalam pengubahsuaian. Adakah anda akan serbu ke 32 Parfait ini selepas dibuka?

Tahukah anda ada kafe seperti di Greece terletak berdekatan Tasik Titiwangsa? Klik pautan di bawah untuk ketahui lebih lanjut.

Persis Seperti Di Greece, Kafe Di Kuala Lumpur Ini Diserbu Ramai Selepas Viral Di TikTok

5 Tempat Makan ‘Murah’ Dan Sedap Di Kota Damansara


Kedai Barangan Harga Murah Terima Permintaan Tinggi Bukti Kemelesetan Ekonomi M40?

Minggu lepas ramai yang bercerita mengenai adik beradik pengasas MR.DIY yang kini dah masuk senarai billionaire Forbes. Namun, ramai yang tidak nampak kekayaan dan kejayaan MR.DIY telah membuktikan satu perkara iaitu golongan pertengahan atau middle class makin berkurangan.

MR.DIY adalah sebuah kedai hardware yang menjual barang murah. Hari ini MR.DIY lebih ‘valuable’ daripada RHB Bank dengan nilai pasaran RM25 bilion.
Selain kekayaan MR.DIY, kita patut perhatikan trend kedai-kedai yang menjual barang murah seperti kedai RM2 telah menjadi amat popular di dalam kehidupan seharian kita.

Antara contoh kedai RM2 adalah Eco-Shop, NT Shop, Zon Jimat, Setia, Mr Save Mart, Ninso, Cheap2Shop, Super Jimat, Noko dan Mr Dollar. Kedai-kedai RM2 ni meletakkan harga untuk semua barangan bermula dari RM2. Secara asasnya mereka menjual segala bentuk barang keperluan rumah termasuklah makanan.

Kalau kita masuk ke kedai RM2 ini, kita akan lihat barisan sentiasa panjang di kaunter bayaran meskipun pada hari biasa. Jika dahulu kita selalu jumpa kedai-kedai RM2 ini di pekan-pekan kecil seperti Jengka, Jitra dan Batang Kali.

Akan tetapi sejak kebelakangan ni, sekiranya anda perasan, kedai-kedai RM2 sudah banyak dah dibuka di bandar-bandar besar seperti Kota Damansara, Shah Alam dan TTDI. Bahkan ada yang buka cawangan di dalam pasar raya besar.

Ketika banyak kedai bungkus akibat COVID-19, kedai-kedai RM2 jadi semakin banyak. Eco-Shop kini ada 158 cawangan di seluruh Malaysia. Mr Dollar, versi kedai RM2 dari MR.DIY Group pula kini mempunyai 33 cawangan dalam masa kurang 2 tahun.

Fenomena pertumbuhan pesat kedai-kedai RM2 juga berlaku di seluruh dunia – termasuk di US. Di sana, kedai RM2 dipanggil dollar store. Salah satu dollar store popular di US adalah Dollar General.

Ketika ditanya kenapa Dollar General agresif menambah cawangannya, CEO mereka Todd Vasos menjawab golongan middle class semakin pupus dan Malangnya mereka pupus menjadi B40 berbanding T20. Maka, apabila ekonomi membuatkan saiz B40 semakin besar, mereka nampak peluang besar untuk tambah cawangan.

Dalam erti kata lain, kedai RM2 ini ibarat cendawan tumbuh selepas hujan apabila banyak M40 turun jadi B40. Tidak dinafikan, ada sahaja T20 yang beli barang di kedai RM2.

Namun kita tak boleh ketepikan tarikan membeli barangan murah ketika bajet kita semakin kurang. Lagi-lagi dengan pandemik COVID-19. Jika dahulu M40 shopping barang di Tesco, sekarang mereka tukar untuk shopping di Eco-Shop.

Jika dahulu M40 beli makanan ada jenama di Jaya Grocer, sekarang mereka beli makanan yang kurang berjenama di kedai RM2. Mereka tidak lagi go for the brand. They go for value. Asal ada, janji boleh pakai atau makan.

Memang bagus apabila orang ramai lebih savvy bab berbelanja tetapi hakikatnya ini petamda jelas bahawa golongan middle class or M40 semakin tertekan akibat ekonomi. T20 pula semakin kaya. Mereka beli barang dapur di pasar raya premium di Bukit Tunku, Publika atau Pavilion.

Amat jelas jurang kekayaan semakin melebar. Nampaknya golongan M40 ada dua pilihan, sama ada mereka suka atau tidak. Lambat laun jika mereka sekadar life as usual, kuasa membeli mereka hanya menjadikan mereka B40 kerana kos sara hidup meningkat dan pendapatan berkurangan seperti dapat kita lihat sekarang.

Selain itu, mereka boleh membuat sesuatu seperti bagi meningkatkan kekayaan dan aset. Dengan cara ini, kalau pun mereka tidak menjadi T20, setidak-tidaknya mereka boleh kekal sebagai M40. The choice is yours, M40.

Tular pada minggu ini apabila sebuah syarikat judi dengan selamba mempromosikan judi sempena Hari Raya Aidilfitri yang bakal tiba.

Selamba Promosi Perjudian Sempena Aidilfitri, Iklan Syarikat Judi Ini Buat Netizen Bengang

Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya


Kedai Buku Bunkitsu Tokyo Tawarkan Rekaan Berkonsepkan Galeri Seni

Bunkitsu merupakan kedai buku yang sangat berbeza daripada kedai buku yang pernah ada. Sekiranya anda ke kedai buku Bunkitsu yang terletak di Tokyo ini, anda akan dikelirukan dengan konsep dan seni binanya yang kelihatan seperti galeri seni dengan rekaan pintu kacanya yang elegan, pintu masuk yang luas, buku-buku yang dipamerkan di atas meja seperti pameran dan maklumat keterangan yang ada pada dinding.

Kedai buku Bunkitsu ini telah dibuka pada Disember 2018 yang lalu dan ianya sangat luar biasa kerana para pelanggan yang mengunjungi kedai tersebut boleh melayari majalah tahun 90-an atau lebih dari itu secara percuma, akan tetapi mereka perlu membayar ¥1,500 (RM55) untuk membaca 30,000 atau lebih tajuk buku yang ada di tingkat dua kedai tersebut.

Menariknya lagi, kedai buku ini juga terdapat kafe di kawasan bacaan tingkat atas yang menyediakan minuman teh atau kopi percuma serta sajian makanan tengah hari untuk pelanggan. Kafe ini juga sangat sesuai buat pelanggan yang mengidamkan suasana santai untuk menghabiskan waktu membaca mereka di kedai buku tersebut.

Bunkitsu adalah tempat yang sesuai untuk pencinta tegar buku dan pada masa yang sama, ia adalah tempat dimana orang ramai dapat menemui buku tidak pernah dibaca mereka sebelum ini. Sekiranya anda mempunyai perancangan untuk bercuti ke Tokyo, jangan lepaskan peluang anda untuk mengunjungi kedai buku ini dan lihat sendiri konsep binaannya yang sangat menarik.


40 Kedai Buku Terpakai Di Malaysia, Ini Senarai Untuk Anda Si Kaki Buku

Teruja saya melihat senarai buku ini. Pastinya ia bagaikan syurga buku buat mereka yang sukakan bahan bacaan dalam bentuk fizikal ini, termasuk saya.

Saya sudah boleh bayangkan bau-bau kertas di kedai-kedai ini (sambil menarik nafas dan menghembusnya sehingga terukir senyuman). Deretan pelbagai buku lama yang mungkin sukar ditemui di tempat lain pasti turut menambahkan lagi semangat pencinta buku.

Pasti jadi ralit melihat buku-buku di kedai sebegini sehingga berjam-jam masa berlalu tidak akan disedari. Tambah lagi dapat memiliki buku yang menarik di timbunan buku pasti timbul kepuasan di hati.

Itulah sebahagian kisah si kaki buku apabila bertemu kedai buku langka.

Buat pengetahuan anda, senarai buku ini disediakan oleh Muhammad Alif Najmi di Facebook. Dengan izin beliau saya paparkan semula di sini buat panduan pembaca Vocket.

Kedah
1. Languange Book Corner, Langkawi
2. Kedai Buku Fiha
3. Bistro Pustaka (cawangan Alor Setar)
4. Zone Ranger (Gerai Bergerak/FB Novel Majalah Terpakai @ En. Nizam)
5. Pasar Karat Kg. Berjaya, Alor Setar

Perak
1. Novel Hut Ipoh
2. Bistro Pustaka (cawangan Parit Buntar, akan datang)
3. Alam Bacaria (Manjung)
4. Pasar Karat Loken
5. Pasar Karat Kamunting
6. Empire Bookstore Kuala Kangsar
7. Ijjalyza Bookstore
8. Kedai Buku Shidah Medan Selera DBI Ipoh

Selangor
1. Kedai Buku Suhairin Md-Ramly Giant Stadium Shah Alam
2. Kedai Buku Terpakai Puchong Abd Abdul Halim Ismail
3. Kedai Buku Terpakai Downtown Puchong (Abd Halim Ismail)
4. Kedai Buku Bacalah Seksyen 7 Bandar Baru Bangi
5. Arenabookers Tingkat 2 Metro Point Kajang
6. Q Eazant Seksyen 9 Bandar Baru Bangi
7. Kedai Buku Puan Zainuriah Abd Rahman di belakang Kompleks PKNS Bandar Baru Bangi/Readers Heaven Coffee
8. Taman Pustaka (kedai bergerak oleh Mohd Zahamri Nizar)
9. Antique Depot Buku Malaya Petaling Jaya
10. Pasar Karat Amcorp Mall
11. Kedai Buku Terpakai Banting
12. Pasar Buku Bangi (setiap Sabtu kedua dan keempat) di ruang parking Perpustakaan Bangi

Kuala Lumpur
1. Kedai buku terpakai Pasar Seni
2. Junk Book Shop
3. Ampang Point

Pulau Pinang
1. Penang Bookshelf
2. Pasar Chowrasta
3. Ropewalk Stadium Bandaraya

Negeri Sembilan
1. Bistro Pustaka, Nilai
2. Pasar Karat sebelah Pasar Besar Seremban (Ahad pagi sahaja)

Melaka
1. Kedai Buku Terpakai Kampung Jawa (kawasan Madam King)

Johor
1. Pustaka Asma, Segamat
2. Pasar Malam Taman Universiti, Skudai (Jumaat)

Pahang
1. BACA – The Reading Room & Cafe, Temerloh

Terengganu
1. Kedai Buku The Bookworm, Jalan Bukit Kecil, Kuala Terengganu

Kelantan
1. Galeri Pakdo, Kok Pasir, Tumpat


Kedai Daging Ini Menjual ‘Potongan Badan Manusia’

Sekiranya anda ke pasar basah atau pasar raya sudah pasti anda akan terjumpa orang orang yang menjual daging yang disusun kemas untuk pelanggan membeli. Dan tidak mungkin anda akan berasa takut dengan daging lembu, kambing dan ayam. Kan?

Tapi lain pula di London. Sebuah kedai daging menyajikan pemandangan dan pengalaman yang berbeza. Bukan daging biasa yang selalu anda lihat di pasar basah mahupun di pasaraya, tapi daging berbentuk potongan badan manusia.

Sesiapa saja yang mengunjungi kedai ini akan dipelawa untuk mencuba potongan daging yang mengerikan ini. Antara potongan badan manusia yang boleh didapati ialah tangan, kaki dan badan yang boleh buat anda muntah.

Selain itu di bahagian dalam kedai pula boleh dilihat daging yang dibentuk menjadi badan manusia yang sempurna dan digantung. Potongan badan manusia ini sebenarnya adalah hasil rekaan daripada daging daging seperti daging lembu.

Cara unik kedai ini sebenarnya bertujuan untuk memberi sokongan kepada sebuah yayasan, Limbless Asociation di England, sebuah yayasan untuk membantu mereka yang kehilangan anggota badan.

Untuk anda yang ingin mengunjungi kedai ini, anda dinasihatkan berhati hati memilih dagingnya. Selain daging lembu, kambing dan ayam, daging babi juga disediakan di sini.

LIKE dan FOLLOW Vocket di Facebook serta Instagram


Kedai Di India Mampu ‘Convert’ Honda Civic Jadi Lamborghini Dengan Modal RM56,257 Sahaja

Untuk memiliki model original kereta mewah, kita memang memerlukan belanja yang agak besar untuk membayarnya. Namun, ada sebahagian orang yang dikurniakan ‘bakat’ mengubahsuai kereta biasa untuk kelihatan seperti kereta mewah.

Baru-baru ini tular satu kisah mengenai sebuah bengkel di India telah mengubahsuai kereta Honda Civic menjadi sebuah model replika Lamborghini Aventador SVJ.

Memetik perkongsian portal Carbuzz, kereta supercar replika merupakan satu perniagaan yang berkembang pesat di India ekoran harga cukai kenderaan yang dikenakan kepada penduduk di negara tersebut agak tinggi.

A post shared by Dreamcustomsindia 💎 (@dreamcustomsindia)

Dari video yang dikongsikan oleh Dream Custom India, kedai tersebut berjaya ‘convert’ sebuah kereta Honda Civic generasi kelapan menjadi sebuah model replika Aventador SVJ dalam masa 25 hari sahaja.

Jika diperhatikan secara sekilas pandang, replika tersebut agak kemas dan hampir mirip seperti model asal yang dikeluarkan oleh Lamborghini. Dream Custom India turut mengubahsuai pada bahagian dalam kereta dengan menambah skrin sentuh pada konsol tengah supaya feel dan pengalaman seakan sama seperti kokpit sebenar model Aventador.

Walaupun rakyat negara India sedang bergelut menangani wabak pandemik COVID-19, sebahagian daripadanya masih menggunakan peluang dan bakat yang ada untuk meneruskan kelangsungan hidup serta memenuhi permintaan pelanggan yang mahu memiliki kenderaan idaman pada harga yang berpatutan.

Kos servis pengubahsuai model Honda Civic untuk menjadi seperti Lamborghini ini cuma berharga antara ₹1,000,000–₹1,500,000 India Rupee (RM56,257–RM84,386) sahaja. DIbandingkan dengan Lamborghini yang cecah harga jutaan ringgit, ubah suai ini mungkin sudah cukup puaskan hati pelanggan.

Di Vietnam, ada sekumpulan anak muda berjaya membuat model Ferrari 488 replika yang dikuasakan dengan pam air sahaja.

Guna Enjin Pam Air, Anak Muda Ini Bina Replika Ferrari Dengan Kos RM4,118 Sahaja

Pemuda Jadikan ‘Ferrari’ Gerai Jual Tembikai Buat Penduduk Kampung Teruja


Kedai Gunting Rambut Dibenarkan Beroperasi Semula Mengikut SOP Bermula 10 Jun

Sejak mula Perintah Kawalan Pergerakan (PKP) dijalankan, dapat dilihat sejumlah besar kedai serta premis terpaksa ditutup dalam usaha untuk mengurangkan risiko penyebaran wabak COVID-19.

Hampir tiga bulan dijalankan, nampaknya PKP dan PKPB sudah mulai menunjukkan kesan dimana angka kes pesakit positif COVID-19 sudah mencatatkan angka yang rendah.

TERKINI :Kerajaan beri kebenaran kedai gunting rambut, kecantikan dan facial dibuka bermula 10 Jun 2020 dengan SOP ketat. @IsmailSabri60

— MAJLIS KESELAMATAN NEGARA JABATAN PERDANA MENTERI (@MKNJPM) June 6, 2020

Menerusi pengumuman terbaharu yang dibuat pihak kerajaan, kedai gunting rambut, kecantikan dan facial dibenarkan beroperasi semula mengikut SOP yang ketat bermula 10 Jun ini. Bukan itu sahaja, pasar pagi, pasar terbuka serta pasar malam turut dibenarkan beroperasi semula bermula 15 Jun ini mengikut waktu operasi yang ditetapkan.

Berdasarkan pengumuman yang dibuat oleh Menteri Kanan (Kluster Keselamatan), Datuk Seri Ismail Sabri Yaakob, kanak-kanak di bawah umur 12 tahun dibenarkan hadir bersama ibu bapa akan tetapi perlu mematuhi pemakain alat pelindung diri seperti pelitup muka dan apron pakai buang.

Berbeza dengan individu yang berusia 60 tahun dan keatas, golongan ini dibenarkan hadir namun hanya menerusi temu janji serta tanpa pengunjung daripada kumpulan umur lain.

Selain itu, para pengusaha juga perlu memakai pelindung muka, apron pakai buang serta sarung tangan yang berbeza untuk setiap pelanggan yang digunting.

Pembukaan semula kedai gunting rambut ini nampaknya sedikit sebanyak bakal memberi kelegaan buat orang ramai khususnya kaum lelaki yang sudah tiga bulan tidak memotong rambut sejak PKP dijalankan. Diharap orang ramai dapat mematuhi SOP yang ditetapkan bagi mengurangkan risiko penyebaran wabak COVID-19.

Ketahui lebih lanjut mengenai insentif yang diumumkan Menerusi Pelan Pemulihan Ekonomi Jangka Pendek yang diumumkan Perdana Menteri Tan Sri Muhyiddin Yassin dengan klik pautan di bawah.

Pas My30 Serendah RM1 Sehari Dan Kredit ‘e-Wallet’ RM50 Oleh Kerajaan Jadi Tumpuan Netizen

Kerajaan Umum Penawaran Internet 1GB Percuma Setiap Hari Sehingga 31 Disember 2020


Kedai Gunting Rambut Dibenarkan Beroperasi Terima Pelbagai Reaksi Daripada Netizen

Sedia maklum bahawa Perintah Kawalan Pergerakan (PKP) telah dilanjutkan sehingga 28 April 2020. Malah, kerajaan turut telah mengumumkan kelonggaran 9 industri untuk beroperasi sepanjang tempoh PKP, termasuk perkhidmatan gunting rambut dan dobi.

Sebut tentang perkhidmatan gunting rambut, pasti ada daripada anda sudah mula rimas dengan keadaan rambut anda yang sudah panjang dan tidak terurus. Oleh itu, apabila pengumuman dibuat oleh kerajaan untuk membenarkan perkhidmatan gunting rambut beroperasi pasti sudah buat anda tersenyum lebar.

[TERKINI] Sektor ekonomi yang dibenarkan beroperasi :

-Perkhidmatan kedai hardware, kedai barangan elektrik & elektronik & kedai cermin mata sahaja dalam pemborongan & peruncitan-Perkhidmatan gunting rambut-Perkhidmatan dobi pic.twitter.com/WZ0Izt4N1U

— Afiezy Azaman_AWANI (@AfiezyAzaman) April 10, 2020

Nak mintak satu je, kedai gunting rambut please bukak 😢

— thaqifffadib (@thaqifadib_) April 10, 2020

Finally kedai gunting rambut bukak https://t.co/JKqC3M3blp

— Dua Suparman (@akmaa2free) April 10, 2020

Akan tetapi, ada juga yang kurang bersetuju apabila mendapat tahu akan pengumuman tersebut dan merasakan kedai gunting rambut tidak perlu beroperasi saat ini. Di Jepun, terdapat kes yang terkena jangkitan COVID-19 kerana berkunjung ke kedai gunting rambut.

Malah, ada juga yang mengatakan terlalu berisiko untuk membenarkan kedai gunting rambut beroperasi kerana akan berlaku sentuhan antara pelanggan dan tukang gunting rambut serta jarak juga terlalu rapat, lalu ingin minta pihak kerajaan pertimbangkan semula keputusan tersebut.

Ini sebabnya kenapa gunting rambut tak seharusnya dibenarkan lagi di bawah PKP. #MCO https://t.co/Zui7BsX8jL

Walaupun kedai gunting rambut kelihatan seperti diperlukan sekarang, ia bukan keperluan.

Ya, rambut rimas, tapi kita bukan nak ke mana pun. Kekal selamat lebih penting daripada kekal bergaya.

— The #FinancialGory (@azraeimuhamad) April 10, 2020

Malaysia: Ramai seronok kedai gunting dah boleh beroperasi.

Jepun:5 orang sah dijangkiti virus COVID-19, dan sebuah saloon rambut hampir pasti jadi kluster terbaru di Fukuoka. https://t.co/icgzBtaApZ

— Ahmad Ridzuan ❁ (@AhmadRidzuanAG) April 10, 2020

Kedai gunting rambut sgt high risk. Very close ke muka customer. Bygkan, kdg2 sampai terbau mulut tukang gunting tu. Sambil gunting sambil bercakap.

Ala, rambut panjang sket pun kecoh ka. Hehe

— La Far East (@eastern_metal) April 10, 2020

Kita tidak mahu menjadi kluster baru iaitu 'Kluster Sakhty'. Jangan jadi seperti negara lain misalnya jepun. Kita perlu ambil langkah berjaga-jaga. Tak mati pun kalau tak gunting rambut. Saya cuma risau akan rakyat yang masih belum cakna soal penjarakkan sosial. @MuhyiddinYassin

— Abg Covid (@Alongpinot) April 10, 2020

Bagaimana pula pandangan anda tentang pengumuman tentang 9 sektor yang dibenarkan beroperasi ini? Adakah wajar untuk membenarkan kedai gunting rambut beroperasi atau sebaliknya?

Sementara itu, ikuti perkembangan tentang COVID-19 di The Vocket.

Perintah Kawalan Pergerakan Sah Dilanjutkan Sehingga 28 April 2020

Kadar Kematian Akibat COVID-19 Di Malaysia Antara Yang Terendah Di Dunia

Bagaimana Rakyat Malaysia Boleh Bantu Bangunkan Semula Ekonomi Negara Selepas COVID-19


Kedai Gunting Rambut Tidak Dibenarkan Beroperasi Sepanjang PKP

Menteri Pertahanan Ismail Sabri Yaakob hari ini menjelaskan kerajaan tidak akan membenarkan kedai gunting rambut untuk beroperasi sepanjang tempoh Perintah Kawalan Pergerakan berlangsung.

Pengumuman itu dibuat susulan kebenaran terdahulu oleh Kementerian Perdagangan Antarabangsa dan Industri (MITI) yang menyenaraikan perkhidmatan itu sebagai salah satu industri yang dibenarkan beroperasi jika mendapat kelulusan.

PM putuskan operasi kedai gunting rambut, salun kecantikan dan cermin mata tidak dibenarkan di seluruh negara sepanjang tempoh PKP – Menteri Kanan Datuk Seri Ismail Sabri pic.twitter.com/6LDyPvgIZ4

— BERNAMA TV 🇲🇾 (@BernamaTV) April 13, 2020

“Perdana Menteri (Muhyiddin Yassin) dah buat keputusan iaitu kedai salon dan kedai cermin mata di seluruh negara tidak dibenarkan operasi sepanjang PKP ini dilaksanakan.

“Harap (penjelasan ini) jawab segala soalan rakyat. Tidak ada lagi isu, kedai (gunting) rambut tidak dibenarkan operasi,” katanya di Putrajaya hari ini.

Pengumuman yang dibuat dalam sidang media harian itu sekaligus meredakan kebimbangan ramai sebelum ini yang khuatir penularan wabak COVID-19 akan bertambah teruk sekiranya kedai-kedai gunting ini dibenarkan beroperasi.

Selain itu, beliau turut mengumumkan tiada aktiviti penganjuran bazar ramadan dibernarkan di seluruh negara untuk tahun ini menjelang bulan ramadan yang akan tiba tidak lama lagi.

Semua bazar Ramadan di seluruh negara tidak dibenarkan beroperasi sepanjang PKP – Menteri Kanan Datuk Seri Ismail Sabri pic.twitter.com/MMFqQVYw0D

Keputusan Kementerian Perdagangan Antarabangsa dan Industri (MITI) untuk membenarkan kedai gunting rambut beroperasi sebelum ini menerima reaksi pelbagai daripada netizen dengan ada yang menyuarakan kebimbangan mengenai perkara itu.

Baca perkongsian kami sebelum ini mengenai keputusan awal untuk membenarkan kedai gunting rambut di seluruh negara beroperasi sebelum ini. Klik pautan di bawah untuk membaca.

Netizen Puji ‘Barbershop’ Ambil Keputusan Tidak Beroperasi Sepanjang PKP

Kedai Gunting Rambut Dibenarkan Beroperasi Terima Pelbagai Reaksi Daripada Netizen


5 Sebab Utama Anda Tidak Akan Rugi Menginap Di Resort World Langkawi

Pulau Langkawi antara destinasi pilihan orang ramai yang mahu lari dari kesibukan kota dan turut dinobatkan sebagai antara pulau terbaik di asia tenggara kerana mempunyai pemandangan yang indah serta flora dan fauna yang dijaga rapi.

Ketika percutian singkat saya ke Langkawi, saya telah menginap di Resort World Langkawi yang terletak di Tanjung Malai. Lokasi resort ini hanyalah 25 minit dari lapangan terbang Langkawi dan merupakan penginapan private dengan pemandangan sunrise terbaik di Langkawi.

Ini sebab anda tidak akan menyesal tinggal di Resort World Langkawi. @resortsworldlangkawi #ResortWorldLangkawi #AMillionViews #fyp #foryourpage #travelling #travel #staycation #honeymoon #hotel #pulaulangkawi #sunsetcruise #cablecarlangkawi #islandhopping #jetski #kayak #xyzbca #vockettravel #vocketjalanjalan

♬ FEEL THE GROOVE – Queens Road, Fabian Graetz

Untuk pengetahuan anda, Resort World Langkawi dikenali sebagai Awana Porto Malai sebelum penjenamaan semula dilakukan dan kini ia dimiliki penuh Kumpulan Genting.

Susulan penginapan saya di Resort World Langkawi baru-baru ini, saya ingin kongsikan pengalaman saya menginap di sini dan memberikan anda ‘alasan’ untuk menjadikan Resort World Langkawi sebagai penginapan pilihan anda jika ke Langkawi. Ayuh kita mulakan!

Menawarkan sebanyak 211 bilik dengan pelbagai seleksi pilihan jenis bilik, Resorts World Langkawi pasti akan memenuhi kriteria yang anda perlukan. Bukan itu sahaja, bermula dengan bilik standard sehinggalah kepada bilik suites dengan pemandangan laut semuanya sangat luas dan selesa untuk setiap tetamu.

Saya telah menginap di bilik yang menghadap laut dan pada waktu pagi, saya dapat lihat keindahan matahari terbit dan juga keindahan pemandangan sepanjang masa. Malah, setiap bilik juga dilengkapi dengan setiap keperluan tetamu dan rekaan dalaman yang diberi nafas baru menjadikan ruangan bilik kelihatan minimalis.

Menariknya, di resort ini terdapat infinity pool yang menggunakan air masin dan disebabkan kolam ini berhadapan dengan laut, anda akan dapat melihat keindahan laut beserta pemandangan menakjubkan ketika matahari terbit.

Bukan itu sahaja, anda juga boleh menempah Sunset Cruise untuk menikmati ketenangan laut dan melihat terbenamnya matahari di tengah laut selat melaka. Selain itu, makan malam BBQ turut disediakan di atas kapal dan minuman secara free flow juga tersedia. Anda juga boleh rasai sendiri jacuzzi air masin dari atas cruise ini.

Tidak perlu pening kepala untuk mencari pakej di luar kerana anda boleh mendapatkan pakej untuk aktiviti sukan air dan rekreasi di Resort World Langkawi. Kiranya, bukan hanya ada Sunset Cruise tetapi terdapat juga aktiviti lain seperti kayak, jet ski dan snorkeling.

Akan tetapi, ketika saya berkunjung ke sini tidak dapat melakukan aktiviti jet ski disebabkan faktor paras air laut yang tidak sesuai tetapi aktiviti kayak dapat dicuba. Secara jujur, ianya satu aktiviti yang menyeronokkan untuk dilakukan bersama rakan-rakan atau keluarga.

A post shared by Mimie Yuzi (@mimieyuzi)

Jika anda tidak tahu mahu lakukan apa pada waktu petang, anda boleh berbasikal di sekitar resort sambil melihat panorama indah laut. Sebenarnya banyak facilities yang ada di sini, antaranya restoran, game room, gym dan banyak lagi.

Tidak hanya itu, jika anda mahu ke Pantai Cenang untuk borong coklat dan membeli-belah, perkhidmatan shuttle van percuma turut disediakan kepada tetamu. Maka, anda yang tidak menyewa kereta tidak perlu pening kepala dan dapat berjimat wang pengangkutan.

Terdapat pelbagai pilihan makanan yang boleh anda dapatkan di The Seagull Coffeehouse dimana ia menawarkan pelbagai masakan Asia dan antarabangsa yang dibuka bermula jam 7 pagi hingga 10.30 pagi setiap hari.

Istimewa pada bulan Ramadan ini, anda juga boleh mencuba buffet Ramadan dimana pelbagai seleksi makanan seperti kambing golek, sate, nasi arab dan sebagainya dengan harga serendah RM50 untuk dewasa (early bird promo).

Berkonsepkan seni bina Mediterranean dan dihiasi dengan sinaran cahaya dari terbit hingga terbenam matahari pasti memukau hati para penginap Resort World Langkawi. Jadi, buat anda yang belum pernah menginap di sini, maka anda boleh mempertimbangkan resort ini sebagai destinasi penginapan anda di Langkawi.

Lebih menarik, Resort World Langkawi juga perkenalkan pakej penginapan yang meliputi bilik Premier selama 3 hari 2 malam, sarapan untuk dua orang, sunset cruise untuk dua orang dan juga 20% diskaun makanan di Resort World Langkawi dengan harga RM840 untuk bukan ahli.

Untuk ketahui lebih lanjut mengenai pakej yang ditawarkan, anda boleh klik di pautan ini. Anda pasti tidak akan menyesal menginap di sini dan dapat mencipta 1001 kenangan manis bersama tersayang.


DirectD Janjikan Pulangan Wang 100% Sekiranya Huawei Gagal Mengakses Play Store

Huawei mula menjadi bualan hangat orang ramai semenjak jenama telekomunikasi dari China ini disenarai hitamkan oleh kerajaan pimpinan Donald Trump. Ramai pengguna jenama ini sudah mula gusar dan mula menjual peranti masing-masing setelah Google juga menarik balik lesen kebenaran penggunaan Android pada semua peranti Huawei.

Namun satu kenyataan baharu dikeluarkan oleh Amerika Syarikat yang membenarkan kelonggaran untuk membenarkan sistem Android digunakan dalam masa 90 hari dari tarikh pengumuman dibuat. Walaupun sistem baharu milik Huawei iaitu HongMeng telah diperkenalkan, ramai pengguna masih gusar akan perkara ini.

Kini DirectD menjanjikan tawaran khas untuk pengguna yang membeli peranti Huawei daripada mereka. DirectD menjanjikan pulangan wang 100% sekiranya pengguna Huawei tidak dapat menggunakan Google Play Store atau mana-mana aplikasi Google seperti YouTube dan Gmail dalam tempoh tersebut.

Tawaran ini dijalankan bagi meyakinkan pengguna Huawei dengan pembelian daripada DirectD untuk tidak ragu-ragu menggunakan peranti Huawei.


Kafe Ini Jadi Tumpuan Kerana Menu ‘Bubble Tea’ Campur Ubat Batuk

Labobatory telah memperkenalkan minuman baru dimana mencampurkan Ubat Batuk Cap Ibu dan Anak dengan teh hijau sebagai holiday menu sempena Krismas.

Jika sebelum ini, bagi melegakan sakit tekak dan batuk, anda hanya minum ubat batuk tersebut dengan satu sudu teh dan mungkin mencampurkan dengan air suam, kini anda dapat nikmati dengan campuran teh hijau.

Nin Jiom Pei Pa Koa merupakan suplemen herba yang terkandung dalam ubat batuk yang mempunyai rasa minty yang pastinya akan menyegarkan anda yang meminumnya.

Labobatory adalah sebuah kedai di San Gabriel, California yang menjual bubble tea atau sebagai orang Amerika memanggilnya, teh boba.

Malah, antara menu lain yang diperkenalkan sempena holiday menu adalah Chocolate Peppermint Milk Tea, White Chocolate Strawberry Milk Tea and Spiced Chocolate. Kalau hendak cuba, kena terbang ke Amerika Syarikat dahulu.

#RealDeal. Nak dapatkan handphone power 8GB RAM + 128GB Storage? Jom tonton video ini.


Lihat Ruang Dalaman Kedai Konsep RATIO&C Di Tokyo

Kedai konsep terbaru di Tokyo, RATIO&C mensasarkan untuk meningkatkan angka penunggang basikal dan peminat kopi di daerah Meiji-jingumae. Bangunan yang asalnya bilik pameran Bridgestone telah diubah suai menjadi satu ruang lifestyle yang unik dengan menggabungkan kafe dan bengkel basikal. Pelanggan boleh membina basikal mereka daripada scratch dan memilih pelbagai aksesori basikal yang ditawarkan dan pasa masa yang sama ONIBUS COFFEE menawarkan kopi yang dibrew kepada pelanggan. Selain itu, kedai ini juga menawarkan pelbagai produk lifestyle lain yang pasti membuatkan peminat-peminat hipster rambang mata. Dibuka dari pukul 11 pagi sehingga 8 malam setiap hari kecuali Rabu, pastikan anda singgah di sini sekiranya anda berada di kawasan berdekatan.

RATIO&C Concept Store
3-1-26 Meiji-jingumae
Shibuya-ku
Tokyo

LIKE dan FOLLOW Vocket di Facebook serta Instagram


Kedai Kopi Tepi Jalan Unik Di Seremban Tarik Perhatian Netizen

Kopi bukan sahaja memiliki rasa yang unik tetapi juga memiliki pelbagai khasiat. Bercakap tentang kopi, antara jenama terkenal adalah seperti Starbucks, Coffee Bean, San Francisco Coffee dan sebagainya sentiasa menjadi pilihan ramai rakyat Malaysia.

Apa kata kali ini anda menyokong perniagaan anak tempatan pula? Anda juga boleh mendapatkan rasa kopi premium seperti di kafe kopi terkemuka tetapi buatan anak tempatan.

Terbaharu, kecoh di media sosial apabila sebuah kedai kopi unik milik seorang bekas tentera mendapat perhatian netizen. Bekas tentera tersebut adalah Mohd Ariff Saharudin dan dia telah mengubah suai kereta miliknya untuk dijadikan kedai kopi.

Menurut NST, Ariff mendapat idea untuk membuka kedai tersebut selepas dia terdedah dengan kedai kopi versi kereta sepanjang berada di New Zealand sebelum ini.

Bukan sahaja kedai kopi ini unik, tetapi kopi ini turut digemari oleh ramai orang yang telah mencuba. Malah, pelancong luar negara juga menggemari kopi yang ditampilkan.

Ariff menjual kopi dengan hanya harga RM5 untuk secawan dan jika anda berminat untuk mencuba kopi ini anda boleh ke berdekatan Sekolah Antarabangsa Matrix di Sendayan pada hari Isnin, Selasa dan Jumaat manakala di Ampangan pada hari Khamis dan Sabtu dari jam 7 pagi hingga 11 malam.

Malah, beliau akan juga meniaga di Xpark Sendayan pada waktu hujung minggu bermula pada jam 6 petang hingga tengah malam.

Bagi mereka yang duduk berdekatan Seremban, adakah anda sudah mencuba? Untuk lebih artikel yang menarik, anda boleh baca artikel di bawah ini.

Bekas Pekerja KFC Dedah Tindakan Sekiranya Menerima Ayam Bersaiz Kecil

Peminat Dakwa Jumpa ‘Hotel Del Luna’ Sebenar Di Malaysia

10 Kek Secret Recipe Anda Wajib Cuba Saranan Staf Mereka


Kedai Kopi Terkenal Thailand, Cafe Amazon Rupanya Telah Dibuka Di Shah Alam

Sejak pembukaan pintu sempadan Thailand, rakyat Malaysia dilihat telah berkunjung ke sana dan menerusi laporan, banyak kereta milik rakyat Malaysia berpusu-pusu untuk masuk ke Thailand.

Bagi anda yang telah ke Thailand, mesti anda tidak asing dengan Cafe Amazon, kedai kopi milik PTT Public Company Limited cukup terkenal dan kiranya wajib dicuba apabila ke sana.

Tahukah anda bahawa Cafe Amazon ini juga sebenarnya ada di Malaysia? Menerusi perkongsian pengguna Twitter @H_Bakkaniy, dia berkongsi beberapa keping gambar menunjukkan Cafe Amazon telah dibuka di Shah Alam, Selangor.

Lahhhhh….kat Shah Ale pun ada Café Amazon ni, ingat kat Thailand je.

Harga pun lebih kurang. pic.twitter.com/WgafXUVKkN

— Mohammad Faeez Harith (@H_Bakkaniy) October 25, 2022

Difahamkan, Cafe Amazon dibuka di Central I-City sebelum ini tetapi telah ditutup. Kini, Cafe Amazon dibuka di Plaza Azalea, Seksyen 14, Shah Alam dan dibuka setiap hari dari jam 8 pagi hingga 10 malam.

Menerusi perkongsiannya, harga di Cafe Amazon Malaysia ini lebih kurang di Thailand walaupun tidaklah murah seperti di sana tetapi masih mampu milik. Bagi anda yang berdekatan dan rindu untuk nikmati kopi Cafe Amazon, bolehlah singgah ke sini.


Bagaimana Membuka Kedai Makan Bermula 1 Menu Sahaja

Kedai makan Melayu lazimnya mempunyai banyak menu. Pergi sahaja restoran Melayu, kita akan dihidangkan dengan 1001 lauk pauk yang memukau hati. Pada malam hari pula, pelbagai jenis nasi goreng dijual.

Mahu tidak mahu, hal ini memerlukan kos peralatan dan tenaga kerja yang tinggi.

Kos membuka kedai makan mencecah 6 angka bukanlah sesuatu yang pelik didengari.

Saya tertarik kepada cerita yang ditulis oleh Puan Reni Rahmat ini:

“Beberapa bulan lepas, selang 2-3 buah dari #breadkitchen, ada kedai makan yang baru dibuka.

Saya puas fikir, Kak Wok ni nama orang ke? Kenapa pelik sangat.

Bila sudah buka, saya pun teruja singgah makan di sana.

Impresi pertama – kedai yang biasa-biasa.

Menu berat cuma ada satu sahaja. Serius!

Saya singgah makan pagi, jadi saya cuma memesan roti canai dan beberapa jenis kuih yang lain.

Nasi Kak Wok? 2-3 kali singgah pun, saya tetap tidak mencuba untuk beli.

Selang beberapa hari selepas saya singgah di situ, suami pula bercerita, “Nasi Kak Wok sedap juga. Pemilik dia Datin.”

Saya, “Wah! Dah cuba?” Sambil membulatkan mata.

Selepas dari cerita suami itu, saya mencuba juga untuk membeli Nasi Kak Wok tersebut.

Tetapi – bukan itu, yang saya nak cerita.

Saya tertarik dengan bagaimana kedai makan ini mula dibuka.

Menu pun memang fokus pada Nasi Kak Wok sahaja. (Apabila balik dari Kelantan, baru saya tahu, nasi ini dari Kelantan rupanya.)

Tetapi, sekarang selepas beberapa bulan beroperasi, perlahan-lahan kedai tersebut dinaik taraf.

Sudah mula tambah menu – nasi kerabu, nasi berlauk.

Dan setiap hari kedai Kak Wok ini penuh.

Pukul 5 petang tutup. Bukan sengaja tutup awal, tetapi, memang makanan mereka sudah habis.

Ini kerana setiap hari mereka cuma hasilkan makanan yang pasti akan habis.

Sesungguhnya, fakta yang tidak boleh disangkal lagi – ore kelate meme terer niago!”

Kisah Nasi Kak Wok di atas menarik perhatian saya.

Perniagaan lebih fokus. Jenama lebih senang diingati pelanggan. Kos lebih rendah. Pembaziran pun kurang.

Kebanyakan restoran di pusat membeli belah pasti mempunyai 1 menu signature yang membuat orang mengingati mereka. Secret Recipe dengan keknya, KFC dengan ayam goreng dan McDonald’s dengan burger.

Bercakap tentang pembaziran, konsep Warung Bunian Kajang juga menarik perhatian. Pelanggan tidak boleh memilih makanan. Akan tetapi terdapat 1 set nasi, pelbagai lauk pauk dan minuman disediakan. Menariknya, tiada pelanggan merungut disebabkan makanan mereka yang sedap, lauk beraneka jenis dan berpatutan.

Konsep ini sesuai dibuat di bandar-bandar besar yang mempunyai ramai pelanggan berduit. Faktor familiarity menjadikan ianya tidak kelihatan asing di bandar-bandar besar.

Menu yang dipilih hendaklah sesuai untuk semua warga Malaysia tanpa mengira bangsa – Melayu, Cina, India dan lain-lain.

Menu juga hendaklah kelihatan ‘ringan’ di mata pelanggan. Makanan ‘bergoreng’ kelihatan ringan di mata pelanggan Malaysia (walaupun hakikatnya kalori lebih tinggi, tetapi inilah persepsi di mata orang ramai).

Antara menu yang sudah berjaya adalah Nasi Ayam, Nasi Ayam Penyet, Nasi Kak Wok dan Kedai Makan Asam Pedas.

Makanan ‘berat’ seperti nasi lemak atau makanan ‘pelik’ seperti ikan sungai tidak diterima baik oleh orang ramai.

Menu-menu Malaysia di gedung membeli-belah lazimnya dijual pada harga mampu milik.

Apabila berjaya dengan satu menu, dan mula menerima pelanggan secara tetap, menu-menu baru sudah boleh mula diperkenalkan.

Konsep begini juga lebih mudah dikembangkan, lihat sahaja beberapa jenama seperti Dapur Penyet, Johnny’s dan Nasi Ayam Pak Tam.

Dalam perniagaan makanan, walaupun juadah sedap itu penting, pengurusan bisnes agar berkembang jauh lebih penting.

Selain daripada idea di atas, anda boleh membeli juadah dari central kitchen lalu menjual semula. Konsep ini banyak diguna pakai di kedai-kedai mamak tetapi masih belum cukup meluas di kedai-kedai makan Melayu.

Buat mereka yang bermodal ‘semut’, tidak mengapa bermula kecil.

Berniaga gerai adalah pilihan pertama yang baik.

Atau, anda boleh menghantar makanan siap masak ke pejabat-pejabat untuk bermula pada kos lebih rendah.

Ianya OK untuk bermula kecil, asalkan anda punya cita-cita berakhir besar.

Semoga catatan ini memberi sedikit idea. Tulis komen di bawah untuk bertukar-tukar maklumat dan buah fikiran dengan kami dan pengguna-pengguna Vocket yang lain.

BACA: Belajar 5 Jam, Bagaimana Lelaki Ini Kembangkan Pasaran Roti Ke Seluruh Malaysia


Kedai Makan Masih Dibenarkan Beroperasi Mengikut Syarat Yang Ditetapkan

Sejak mulai Perdana Menteri Malaysia, Tan Sri Muhyiddin Yassin mengumumkan pengumuman yang menggemparkan rakyat Malaysia mengenai perintah kawalan pergerakan bermula 18 Mac sehingga 31 Mac, pelbagai persoalan dan tanda tanya muncul di kalangan para netizen.

Perkara ini juga secara tidak langsung turut mengundang panik di kalangan netizen. Mengulas mengenai perintah kawalan pergerakan yang dilaksanakan, restoran dan kedai makan masih berpeluang untuk meneruskan operasi sepanjang tempoh ini walau bagaimanapun mengikut syarat yang ditetapkan.

Menurut Menteri Perdagangan Dalam Negeri dan Hal Ehwal Pengguna (KPDNHEP), Datuk Alexander Nanta Linggi, para pelanggan hanya dibenarkan membungkus atau membuat permintaan penghantaran makanan ke tempat masing-masing.

Saranan pihak restoran untuk melakukan perkhidmatan penghantaran makanan terus kepada para pelanggan ini sekaligus bakal memudahkan orang awam dimana jarak sosial yang selamat antara yang dititikberatkan sepanjang tempoh ini.

Setakat ini, seramai 2,500 penguat kuasa KPDNHEP telah diarahkan untuk menjalankan pemantauan di beberapa lokasi tertentu bagi mengekang kenaikan harga barang dalam tempoh ini.

Ikuti juga beberapa info penting mengenai pengumuman yang dibuat oleh pihak kerajaan pada hari ini melibatkan wabak coronavirus.

Dr Dzulkefly Jelaskan Perintah Kawalan Pergerakan Bukan Perintah Berkurung

Jangan Balik Kampung Dan Hentikan ‘Panic Buying’

Rakyat Malaysia Boleh Dipenjara Jika Langgar Perintah Kuarantin


Kedai Makan Di Cheras Kena Kecam, Selepas Caj RM40 Untuk Nasi Goreng Dengan 6 Ekor Udang

Sebuah gerai di Cheras telah mencetuskan perdebatan di antara netizen apabila mengenakan RM40 untuk sepinggan nasi goreng dengan 6 ekor udang bersaiz sederhana.

Menurut laporan Weird Kaya, seorang netizen berkongsi pengalaman mengejutkan apabila beliau memesan sepinggan nasi goreng untuk dua orang di sebuah kopitiam di Cheras, tetapi perlu membayar dengan harga yang tinggi.

Sambil meluahkan kekecewaannya, netizen itu berkata bahawa ini adalah kali pertama dia dikenakan dengan harga yang mahal untuk sepinggan nasi goreng.

Dia juga telah bertindak bertanya kepada pemilik kedai dan pemiliknya mengesahkan harga tersebut sambil memberi alasan bahawa harga udang kini mahal.

“Saya tidak pernah terkejut. Bagaimana satu pinggan nasi goreng dengan hanya enam ekor udang biasa dan nasi boleh berharga RM40?”

Menyifatkan hidangan itu sebagai “terlalu mahal” dan tidak enak untuk dirasa, netizen itu seolah-olah tertipu oleh pemilik gerai.

Netizen itu turut mendedahkan bahawa pemilik kedai turut bertanya kepada mereka adakah mereka orang tempatan, ini menimbulkan syak wasangka bahawa pemilik kedai mungkin mengenakan harga yang lagi mahal untuk bukan warganegara.

Sejak berita ini dimuat naik, netizen media sosial bertindak mengecam gerai tersebut. Mereka juga menyeru agar orang ramai memboikot kedai yang mengenakan harga yang tidak wajar.


Kedai Makan Di Kelantan Bakal Dihadkan Operasi Hingga Pukul 12 Malam

Tidak dapat dinafikan bahawa gejala sosial dalam kalangan anak muda negara kita makin meruncing dan membimbangkan.

Oleh itu, kerajaan negeri Kelantan bakal menghadkan operasi kedai makan, warung, atau restoran sehingga pukul 12 tengah malam mulai tahun 2020. Ini adalah inisiatif kerajaan Kelantan untuk mengatasi gejala sosial yang berlaku di negeri tersebut.

Menteri Besar Kelantan, Ahmad Yakob mengatakan bahawa kajian yang dilakukan mendapati punca remaja atau golongan muda sering keluar rumah pada waktu malam kerana restoran beroperasi melebihi jam 12 malam.

Pihaknya cuba menjadikan beberapa negara maju yang menutup kegiatan perniagaan pada waktu malam kecuali premis tertentu. Walaupun terdapat faktor lain yang menjaadi punca berlakunya gejala sosial, tetapi pihaknya akan berusaha agar tiada lagi hiburan atau tempat lepak melebihi pukul 12 malam.

Berikan pandangan anda dengan penguatkuasaan undang-undang baru ini. Jika anda lapar pada waktu tengah malam kelak, anda hanya boleh kembali tidur dan bukannya ke kedai mamak untuk makan.

Tahukah anda bahawa jika merokok di premis makan bakal dikenakan tindakan undang-undang? Klik pautan di bawah untuk ketahui lebih lanjut.

Larangan Merokok Di Premis Makan Akan Berkuat Kuasa Bermula 12 Tengah Malam Ini

KKM Cadang Kerja Khidmat Masyarakat Buat Perokok Yang Ingkar

Keputusan Muktamad, Larangan Merokok Di Premis Makanan Bakal Dilaksanakan


Kedai Mesra Petronas Kini Tampil Dengan Pembaharuan Lebih ‘Fresh’

Anda semua mesti tau Kedai Mesra kat PETRONAS kan? Hentian setempat kalau anda nak topup Touch ‘n’ Go dan beli makanan atau minuman. Untuk pengetahuan anda, baru-baru ini Kedai Mesra telah dikemas kini supaya dapat memberikan pengalaman mudah dan lancar buat pelanggannya.

Apa antara yang dikemas kini tu? Kalau anda tengok Melodi pada 24 November lalu di TV3, Ketua Pegawai Operasi, PETRONAS Dagangan Berhad, Aadrin Azly ada berkongsi beberapa pembaharuan dan servis baharu yang diperkenalkan di Kedai Mesra PETRONAS.

Kalau anda terlepas, tak apa. Jom kami kongsikan sikit apa yang dikongsikan Aadrin sebab admin ada kat sana masa sesi rakaman Melodi di PETRONAS Jalan Kolam Air Lama, Ampang haritu!

Seperti yang anda tahu, rakyat Malaysia memang suka makan. Sebab tu PETRONAS wujudkan sudut Makan @ Mesra yang menyediakan pelbagai pilihan makanan popular Malaysia seperti nasi lemak, nasi goreng, pasta, satay, chicken chop, ramen Korea dan makanan ringan seperti kuih tempatan, karipap serta sandwich.

Jadi, buat anda yang nak tunggu kesesakan lalu lintas reda atau tergesa-gesa untuk ke tempat kerja atau mesyuarat, boleh dapatkan food-to-go di sudut Makan @ Mesra ni ketika mengisi minyak. Malah, bukan itu sahhaja, PETRONAS turut berhasrat untuk membuka lebih banyak kiosk Tealive dalam Kedai Mesra buat pencinta bubble tea!

“Setakat ini, kami mempunyai kira-kira 76 Kedai Mesra yang menawarkan minuman Tealive. Dalam masa 3 tahun, kami merancang untuk mempunyai 300 cawangan Tealive di Kedai Mesra seluruh negara” kata Aadrin.

Selain daripada makanan dan minuman, anda juga boleh dapatkan produk atau barangan eksklusif PETRONAS yang popular kalangan peminatnya. Pelbagai produk dengan rekaan menarik termasuklah baju-T, bekas minuman, payung, gelang tangan dan cermin mata hitam boleh didapati di Kedai Mesra pada harga berpatutan.

Malah, kata Aadrin, tak lama lagi PETRONAS akan mengeluarkan rekaan baju-T eksklusif Kejuaraan Dunia kali ke-6 sempena kemenangan 6 kali berturut-turut Mercedes-AMG PETRONAS Motorsport F1 Team.

“Sempena meraikan kemenangan ini juga, kami akan menawarkan diskaun sebanyak RM6 untuk baju-T eksklusif ini daripada harga asal iaitu RM25. Untuk mendapatkan diskaun tersebut, pelanggan hanya perlu membuat pembelian minyak sekurang-kurangnya RM30 bermula 1 hingga 31 Januari 2020,” katanya.

Susah bukan kalau setiap kali kita nak isi minyak kena pergi kaunter? Sekarang, tidak lagi kerana PETRONAS memperkenalkan aplikasi mudah alih, Setel. Ia adalah aplikasi e-pembayaran pertama Malaysia untuk pembayaran minyak secara langsung daripada telefon mudah alih. Tak perlu tinggal anak dalam kereta dan beratur dekat kaunter lepasni, jimat masa!

Malah, PETRONAS juga baru menambah baik aplikasi Setel yang mana anda boleh link kad Mesra supaya dapat menebus mata ganjaran untuk setiap pembayaran minyak menerusi Setel. Anda juga boleh track perbelanjaan minyak dengan mudah selain melihat harga minyak terkini di dalam Setel dan mendapatkan penyata ringkas pembelian minyak bulanan melalui e-mel. Hebatnya!

Selain itu, anda juga boleh dapatkan minyak PETRONAS Primax 95 dengan Pro-Drive yang baru dilancarkan awal Januari tahun ini di mana-mana stesen PETRONAS berdekatan. Menurut Aadrin, pihaknya banyak menerima maklum balas positif daripada pelanggan bahawa minyak berkenaan sangat lancar, responsif dan cekap.

Katanya, selepas menganjurkan beberapa siri Experience To Believe dengan pelbagai pemilik kereta berlainan jenama, 90% daripada responden bersetuju ia memberi perbezaan positif dari segi kelancaran, kepantasan gerakbalas dan kecekapakn minyak.

“Kami mengambil masa selama 2 tahun untuk membangunkan formulasi minyak baharu ini untuk memastikan ia memenuhi keperluan pemandu dan enjin kereta. Minyak ini menonjolkan dua pengubah suai geseran (Dual Friction Modifier) pertama dunia, agen pencuci dengan dua detergen (Double Detergent) dan bahan kimia anti-karat, minyak baharu ini menjanjikan pengalaman pemanduan yang lebih lancar, responsif dan cekap” katanya.

Fuh, macam-macam PETRONAS tawarkan di Kedai Mesra dan stesen minyak mereka sekarang kan? Diharapkan mereka akan menambah pelbagai lagi kemudahan dan servis dari semasa ke semasa supaya pelanggan makin seronok serta selesa setiap kali singgah di PETRONAS.

Tunggu apa lagi? Jom ke stesen PETRONAS berdekatan untuk menikmati pelbagai kemudahan dan servis yang ditawarkan sama ada di stesen minyak atau Kedai Mesra. Hati-hati memandu!

Petronas sebelum ini dlaporkan telah memperkenalkan stesen minyak bergerak yang dinamakn sebagai ROVR bagi membantu orang ramai. Turut dikongsikan, inisiatif Petronas yang menukar telekung setiap hari demi keselesaan pengguna.

Petronas Perkenalkan Stesen Minyak Bergerak Dinamakan Sebagai ‘ROVR’

Demi Keselesaan Pengguna, Surau Petronas Tukar Telekung Berbeza Setiap Hari


5 Sebab Utama HUAWEI nova 7i Sering Menjadi Rebutan Ramai

Jika sebelum ini, penggunaan telefon pintar hanya terhad kepada membuat panggilan dan menghantar pesanan mesej saja. Kini, tidak lagi! Boleh dikatakan telefon pintar dah menjadi satu keperluan dalam kehidupan seharian.

Seiring dengan perkembangan teknologi, ciri-ciri yang terdapat pada telefon pintar turut dipelbagaikan serta digunakan bagi mengisi waktu seharian. Cuba anda bayangkan sehari tanpa telefon pintar, sememangnya rasa tak lengkap hidup sebab tak dapat nak tengok video, chatting bersama rakan atau mengetahui perkembangan semasa.

Oleh sebab itu, kalau nak beli telefon pintar, pastikan anda pilih model yang mampu memberikan kepuasan maksima seperti HUAWEI nova 7i.

Pernah tak rasa frust bila dah cantik-cantik pergi event waktu malam, tapi ambil gambar hasilnya tak memuaskan. Gambar jadi pecah atau blur sampai segan nak upload kat media sosial.

Worry no more! Dengan nova 7i, anda boleh dapat kepuasan maksima ketika menggunakannya. nova 7i merupakan telefon pintar mid-range keluaran HUAWEI yang dilengkapi dengan kamera yang beresolusi tinggi tau.

Hadir dengan Supernight Mode 2.0 pada kamera hadapan,  ciri ini mampu mengesan persekitaran gelap kemudian secara automatik mengaktifkan algoritma bagi memberikan hasil yang berkualiti walaupun diambil pada waktu malam.

Kamera belakang Quad 48MP pula membolehkan anda mengambil gambar yang cun dalam pelbagai mod seperti resolusi tinggi, ultra sudut lebar, makro dan potret. Best wei!

Kalau nak tahu, nova 7i merupakan telefon pintar pertama di pasaran yang dilengkapi kamera video swafoto dan dilengkapi ciri unik seperti kesan kurus semasa merakam video, Augmented Reality (AR), Cut-In video dan AI Beauty.

Persediaan kamera dengan ciri mod unik ini pastinya memberikan anda hasil rakaman video yang lebih berkualiti, tak payah nak download apps tambahan pun. Lepas ni, senanglah nak rakam video untuk upload kat TikTok, Instagram atau Facebook.

Kalau anda suka berkongsi aktiviti seharian di media sosial, dengan nova 7i anda tak perlukan peranti tambahan untuk mengedit video ala influencer sebab anda boleh lakukan semuanya dengan telefon pintar ni. Makin senang kan kerja?

Suka charge telefon waktu tidur? Anda tau tak perbuatan ni bahaya! Dengan membiarkan telefon dicas semalaman, telefon pintar anda akan overcharge dan boleh menyebabkan daya tahan bateri semakin turun. Itulah pentingnya anda memilih telefon pintar yang mempunyai ketahanan bateri yang lama dan mengambil masa yang singkat untuk dicas penuh.

HUAWEI nova 7i dilengkapi dengan pengecas SuperCharge 40W yang mampu mengecas 70% bateri dalam masa 30 minit sahaja. Manakala, bateri 4200mAH mampu bertahan seharian. Lepas ni, anda tak payah nak standby power bank sebab takut bateri habis bila keluar.

Kalau anda perasan HUAWEI dah mula memadankan telefon pintar dengan peranti-peranti yang anda sentiasa gunakan dalam kehidupan seharian. Peranti inilah yang membentuk ekosistem HUAWEI.

Ni kami share 4 peranti utama HUAWEI yang kalau dipasangkan dengan telefon pintar anda memang nampak tech savvy habislah!

FreeBuds 3: Bukan sekadar earphones untuk mendengar lagu atau menjawab telefon saja. Anda boleh padankan HUAWEI nova 7i dengan FreeBuds 3 dan jika nak berswafoto bersama rakan-rakan, hanya perlu tap 2 kali saja pada FreeBuds 3.

Watch GT2: Salah satu tip nak nampak elok di depan kamera haruslah memiliki tubuh badan yang fit dengan mengamalkan gaya hidup aktif. HUAWEI Watch GT2 bukan sahaja melengkapkan gaya ketika bersenam, malah boleh menjejak aktiviti yang anda lakukan dengan tepat selain memantau kadar denyutan jantung. Anda juga boleh hiaskan gambar anda atau yang tersayang pada wallpaper Watch GT2.

MateBook D15: Banyak sangat gambar atau selfie dalam telefon? Jangan buang sebab dengan HUAWEI Share anda boleh pindahkan gambar ke MateBook D15 dengan mudah.

Gentle Monster: Orang kata cermin mata ni pelengkap gaya. Padankan HUAWEI nova 7i anda dengan HUAWEI x Gentle Monster Eyewear. Barulah nampak lagi swag!

Hidup rasa tak lengkap tanpa aplikasi seperti Facebook, WhatsApp, Twitter, TikTok, JOOX atau perkhidmatan perbankan? Jangan risau, dengan HUAWEI nova 7i semua aplikasi ni anda boleh download dengan mudah melalui HUAWEI AppGallery.

HUAWEI sekarang sedang mengukuhkan lagi kerjasama dengan pembekal perkhidmatan tempatan bagi memastikan aplikasi harian pengguna tempatan boleh diakses dengan mudah di AppGallery.

Ishh… Lepas tengok Wany Hasrita pun guna HUAWEI nova 7i, terus rasa nak beli. Anda tau tak yang nova 7i ni boleh dimiliki pada harga RM1,099 sahaja!

So, apa tunggu lagi? Nikmati 0% faedah dan 0% yuran pemprosesan dengan Pelan Ansuran Pakej Together 2020 HUAWEI SMART LIFE sehingga 12 bulan kurang RM5 sehari*. Takpun, anda boleh beli HUAWEI nova 7i pada harga RM1,099 dan dapat HUAWEI Band 4 secara PERCUMA!

Tampil dengan 3 warna menawan bersama kemasan metalik pilihan warna Sakura Pink, hitam, dan Crush Green pastinya sesuai dipadankan mengikut gaya anda. Kalau anda nak tau lebih lanjut mengenai HUAWEI nova 7i atau pelan ansuran yang ditawarkan, layari sahaja Facebook HUAWEI atau terus ke laman rasmi  HUAWEI sekarang!

Psstt.. HUAWEI nova 5T ada warna baru iaitu Crush Green tau. Cantik sangat warna dia! Untuk model nova 5T, ia dijual pada harga RM1,399. Kalau anda berkenan, jangan lupa singgah ke HUAWEI Shop untuk milikinya hari ni juga!

Mudah sahaja rupanya untuk memindah data daripada peranti lama ke HUAWEI nova 7i!

Mudahnya Memindah Data Daripada Peranti Lama Ke HUAWEI nova 7i!

Sempena Hari ‘Valentine’, Huawei P30 Pro Sedia Dijual Dengan Harga RM2.14


Butik NIKEiD Di Hong Kong Ini Sungguh ‘Awesome’

Tarikh 26 Mac setiap tahun adalah ‘Air Max Day’. Ini adalah sambutan untuk menyambut teknologi Nike Air Max di mana pereka legenda Nike, Tinker Hatfield memperkenalkan kasut pertama dari sini ini, Air Max 1 pada tahun 1987.

Untuk sambutan yang ke-29 tahun ini, Nike membuat 3 pit-stop untuk ‘Air Max Con’; New York, Tokyo dan Hong Kong. Nike membuat pop-up store NIKEiD Air Max di Causeway Bay, Hong Kong dan peminat kasut Nike Air Max boleh design sendiri rekaan yang mereka mahu pada kasut Air Max.

Rekaan dalaman butik ini sungguh futuristik dan peminat Nike boleh memilih model Air Max 1, Air Max 90, Air Max 95, Air Max 2016, and Air Max Thea untuk dikustom. Butik pop-up Nike ini sudah ada di 25 Lan Fong Rd, Causeway Bay dan ianya akan ada di sana sehingga 26 Mac sahaja sempena Air Max Day.

Siapa yang hendak ke Hong Kong dalam masa dua minggu ini bolehlah singgah di sini. Jika anda beli kasut di butik ini nanti, anda akan dapat tote bag edisi khas dari Nike.


Kedai Permainan MR.TOY Pertama Dibuka Di Tesco Rawang

Kedai permainan MR.TOY yang pertama telah dibuka di Tesco Rawang pada 16 Mei 2019 yang lalu. Ini merupakan berita baik buat ibu bapa di luar sana yang sering sakit kepala ingin membeli permainan untuk anak-anak mereka berikutan harga yang mahal.

Kini, anda boleh mendapatkan permainan dengan harga yang berpatutan. Untuk pengetahuan anda, MR.TOY merupakan anak syarikat kepada MR.DIY dimana hanya memfokuskan kepada penjualan permainan dari pelbagai peringkat umur.

Malah, MR.TOY dijangka akan membuka lagi 10 cawangan di beberapa kawasan yang masih belum diketahui. Pastinya kedai permainan MR.TOY ini akan memberikan saingan kepada kedai permainan lain yang berada di pasaran sedia ada.

Bersempena dengan pembukaan kedai permainan MR TOY ini, tawaran promosi sebanyak 30% akan diberikan pada setiap permainan. Promosi ini sah dari 16 Mei 2019 hingga 30 June 2019 ini. Ini peluang anda membeli permainan yang berkualiti untuk anak-anak anda dengan harga berbaloi.


Kedai Pernah Sayang Bantu Jual Barangan Penuh Memori Dan Kebencian Pada Bekas Kekasih

Setiap individu pastinya mendambakan hubungan percintaan yang berkekalan serta dipenuhi memori yang diukir bersama. Dalam pada itu, hubungan yang didambakan terkadang tidak berlaku seperti yang dirancang sekaligus meninggalkan bekas yang mendalam buat sesetengah individu.

Melihat sejumlah besar individu yang kecundang dalam percintaan, laman Instagram ini memilih untuk menjalankan perniagaan barangan yang pernah diberi bekas kekasih sewaktu percintaan dalam usaha untuk menghilangkan segala memori.

Occasion: 21 birthday Owner : 🧍🏻♀ Hate towards ex : 💔 Note to ex : i don’t want to smell like all your scandal anymore :) Price : rm300

A post shared by  Kedai Pernah Sayang (@kedaipernahsayang) on Oct 25, 2020 at 11:52pm PDT

Bagaikan filem Toko Barang Mantan, laman Instagram yang dinamakan sebagai Kedai Pernah Sayang ini mengiklankan barangan daripada penjual terdiri daripada kekasih yang tersakiti kepada pembeli baharu.

Apa yang unik daripada laman Instagram Kedai Pernah Sayang ini bukan sahaja para pembeli berpeluang mendapatkan dengan harga mampu milik, malah cerita di sebalik serta paras kebencian kepada bekas kekasih turut dikongsikan membuatkan para netizen terhibur.

Menerusi idea perniagaan yang unik, laman Instagram yang baru sahaja memuat naik gambar pertama pada 17 Oktober lalu nampaknya sudah berjaya mengumpul hampir 2,000 followers selepas 10 hari. Laman ini juga dilaporkan turut menerima sejumlah besar mesej daripada para penjual yang mahu mengiklankan ‘hadiah’ mereka.

Occasion: birthday 21 Owner : 👤 Hate towards ex : 🚮♻ Note to ex : awak terlalu kimak untuk saya Price : RM 200

A post shared by  Kedai Pernah Sayang (@kedaipernahsayang) on Oct 26, 2020 at 3:12am PDT

Occasion: Done with thesis gift Owner : 🧍🏼♀ Hate towards ex : 🔥🔥🔥🔥 Note to ex : Kamu jahat! Kalau boleh jual gambar kita aku dah jual. Tapi sebab aku tau aku tak berguna, dan KAU lagi lah tak berguna. Takda siapa pun kesah! Price : RM 150

A post shared by  Kedai Pernah Sayang (@kedaipernahsayang) on Oct 18, 2020 at 12:40am PDT

Mengulas mengenai bagaimana laman Instagram ini menjalankan urus niaga, laman Kedai Pernah Sayang memaklumkan mereka selaku pihak ketiga akan membantu mereka yang tersakiti dalam percintaan menjual barangan mereka.

Sekiranya terdapat pelanggan yang membeli barangan yang ditawarkan, laman Instagram ini akan memaklumkan serta memberi bayaran kepada para penjual bagi tujuan pengeposan.

Sememangnya sebuah laman penjualan yang unik pada pendapat kami. Sekiranya anda ingin mengetahui lebih lanjut mengenai ‘kisah’ di sebalik penjualan barangan daripada para penjual, anda boleh lawati Instagram Kedai Pernah Sayang.

Burger King sebelum ini pernah hadir dengan sebuah idea pemasaran yang unik bagi menghargai orang single dengan menawarkan burger percuma untuk sekeping gambar bekas kekasih.

Burger King Hargai Orang ‘Single’, Tawarkan Burger Percuma Untuk Sekeping Gambar Bekas Kekasih


Kedai Rasmi Xiaomi Pertama Di Malaysia Bakal Dibuka 29 April Ini

2017 pastinya menjadi tahun yang bersejarah buat Xiaomi Malaysia. Setelah berjaya mencuri hati para pengguna smartphone dengan penawaran smartphone dengan harga yang berpatutan, kini jenama ini bakal membuka kedai rasmi pertama mereka yang bakal terletak di Queensbay Mall, Pulau Pinang.

Dikhabarkan pembukaan Xiaomi Store ini bakal dirasmikan pada 29 April 2017. Tidak sekadar menawarkan smartphone, Xiaomi Malaysia turut menawarkan beberapa produk barangan elektrik Xiaomi dan Mi Ecosystem seperti Mi router, pembersih udara serta Mi TV buat para pengunjung.

Khas buat pengguna dan peminat Xiaomi, anda turut berpeluang untuk menyertai fan meetup bersama beberapa pengguna Xiaomi yang lain. Acara ini bakal berlangsung pada 11 pagi ini sewaktu hari pembukaan. Mungkin inilah masanya untuk anda berkongsi pendapat mengenai custom rom atau aksesori yang anda perlukan buat smartphone anda.

Disaat ramai yang menduga komitmen Xiaomi untuk menyediakan servis yang terbaik buat para pelanggan, Xiaomi Malaysia terus komited untuk membuka kedai fizikal pertama mereka di Malaysia

Kami ingin mengucapkan tahniah atas segala usaha Xiaomi Malaysia dan diharap jenama ini dapat terus berkembang sekaligus memberikan lebih banyak peluang buat orang ramai mudah mendapatkan smartphone dan barangan elektrik lain dengan spesifikasi dan harga yang berbaloi-baloi.

Buat anda yang mahu mendapatkan barangan Xiaomi atas talian dengan mudah, anda boleh dapatkannya di sini.


Kedai Roti Premium ‘The Loaf’ Telah Dibuka Semula

Jika sebelum ini kedai roti premium The Loaf telah ditutup sebelum PRU14, kini kedai roti milik Perdana Menteri Malaysia, Dr Mahathir Mohamad telah dibuka semula oleh pemilik terbaru iaitu Ekovest Bhd.

Difahamkan Ekovest Bhd berjaya mendapat kesemua kepentingan The Loaf dan merupakan salah satu strategi syarikat ini dalam menembusi sektor makanan dan minuman.

Penjualan kepentingan The Loaf ini dikaitkan sebagai salah satu rancangan Perdana Menteri Malaysia dalam mendapatkan dana bagi kempen PRU14.  Setakat ini The Loaf dibawah kendalian syarikat terbaru telah dibuka di empat tempat melibatkan cawangan Langkawi, Pavilion, Sunway Pyramid dan Nu Sentral.


Nikmati Kesedapan Roti ‘Legend’ Resepi 80 Tahun Dahulu Hanya Di Johor

Ketika kedai-kedai makanan western sedang pesat membangun di bumi Malaysia, kemunculan kopi-kopi hipster pula bagaikan cendawan tumbuh. Namun, masih ada yang mahu mempertahankan resepi asli dan tradisional. langsung tidak terpengaruh dan tenggelam dalam kemodenan.

Buat pencinta makanan, jika anda ingin cuba bagaimanakah rasanya roti yang dimasak dengan cara orang dulu-dulu, anda boleh datang ke Salahuddin Bekery di Johor. Inilah kedai roti tertua yang ada di Johor, dan yang paling menarik adalah mereka masih mengekalkan resepi yang diwarisi sejak 80 tahun dahulu. Betul-betul padu!

Terletak di No 26, Jalan Dhoby, Johor Bahru, Salahuddin Bakery sudah beroperasi sejak tahun 1937 lagi. Iaitu sekitar 80 tahun dahulu, fakta yang paling unik adalah kedai ini sudah dibuka sebelum Malaysia mencapai kemerdekaan lagi. Memang lama sungguh, waktu ini kami rasa anda pun masih belum lahir lagi.

Sekarang, kedai ini diwarisi oleh cucunya. Menurut pemilik kedai, meskipun zaman sudah berubah dimana teknologi masakan juga sudah canggih, namun mereka tetap memilih untuk memasak dengan cara tradisional iaitu dengan menggunakan dapur kayu. Ini adalah demi memastikan aroma dan rasa roti yang dihidangkan sama seperti dahulu.

Proses pembuatan roti akan dilakukan bermula pada pukul 10 malam di mana kayu-kayu akan dibakar terlebih dahulu, pada pukul 12 malam pula barulah proses menguli roti dibuat. Ianya akan berlanjutan sehingga waktu subuh, ini adalah untuk memastikan kesegaran roti dapat dikekalkan.

Selain daripada roti dan kek, anda juga boleh mencuba karipap kambing. Ini antara menu yang patut anda cuba jika datang ke sini. Kedai roti ini akan beroperasi setiap hari kecuali pada hari jumaat sahaja. Waktu operasi adalah bermula pada pukul 9 pagi hingga 7.30 malam.

Apa kata orang johor? Cuba berikan komen anda.


Kedai Runcit Di Kuala Lumpur Tidak Lagi Dibenarkan Jual Minuman Keras Mulai 1 Oktober 2021

Ketika ini, minuman keras masih boleh didapati di kedai runcit dan serbaneka. Terbaharu, Dewan Bandaraya Kuala Lumpur (DBKL) telah memperkenalkan garis panduan baru mengenai lesen minuman keras yang mula berkuat kuasa semalam.

Berdasarkan garis panduan baharu itu, minuman keras yang memabukkan tidak lagi boleh dijual kedai runcit, serbaneka dan kedai menjual ubat tradisional Cina mulai 1 Oktober 2021.

Difahamkan, premis-premis seperti yang disebut masih dibenarkan menjual bir setelah larangan berkuat kuasa, tetapi hanya dari jam 7 pagi hingga 9 malam dan perlu memastikan minuman beralkohol dipamer berasingan dari minuman lain serta mengunci ruang rak pameran selepas jam 9 malam.

Tidak hanya itu, pembeli mesti berumur sekurang-kurangnya 18 tahun. Manakala pasar raya, hypermarket, hotel, bar, dan pub masih dibenarkan menjual minuman keras, tetapi perlu memastikan bahawa pelanggan berusia sekurang-kurangnya 21 tahun.

Malah, penguatkuasaan ini bertujuan untuk mengawal akses dan penggunaan produk minuman keras bagi memastikan kesihatan dan keselamatan warga kota. Selain itu, ia juga bertujuan untuk menetapkan had waktu minuman beralkohol yang boleh dijual mengikut jenis premis dengan pemohon atau pemegang lesen hanya untuk bukan Muslim.

Mungkin negeri lain akan mengikut jejak langkah DBKL untuk melarang penjualan minuman keras di kedai runcit dan serbaneka. Adakah anda bersetuju dengan kawalan penjualan minuman keras ini?

Tahukah anda bahawa Coca-Cola dikatakan mahu tampil dengan minuman keras? Klik pautan di bawah untuk ketahui lebih lanjut.

Coca-Cola Dalam Perancangan Jual Minuman Beralkohol Pertama Mereka

Rakyat India Berbaris Panjang Beli Arak, Mahu ‘Raikan’ Kelonggaran Perintah Lockdown

Keputusan DBKL Bekukan Lesen Arak Boleh Buat Orang Hilang Kerja, Kata Kumpulan Penjual


Kedai Runcit Di Sweden Ini Tidak Memerlukan Sebarang Pekerja Untuk Beroperasi

Kedai yang membolehkan anda membuat bayaran sendiri tanpa memerlukan sebarang juruwang mungkin sesuatu yang baru di negara kita. Teknologi ini telah lama diimplementasi di negara-negara Eropah dimana pengguna boleh membuat pilihan untuk membayar sendiri atau secara manual iaitu dengan beratur sementara juruwang mengemaskini barangan anda.

Seorang pakar IT di Sweden mengambil sebuah langkah yang lebih ekstrim dengan membuka sebuah kedai yang tidak mempunyai walau seorang pekerja atau juruwang. Bukan itu sahaja, mesin juruwang juga tidak ada pada kedai runcit ini.

Idea Robert Ilijason ini bermula di suatu malam apabila beliau tanpa sengaja menjatuhkan stok makanan bayi buat anaknya yang sedang kelaparan pada waktu itu. Situasi ini mendesak Ilijason untuk memandu sejauh 20 minit semata-mata untuk mendapatkan makanan bayi yang kehabisan pada waktu itu. Sudahlah jauh memandu, banyak kedai yang tutup pula.

Ilijason membuat keputusan untuk mempunyai sebuah kedai runcit yang sentiasa beroperasi 24 jam tanpa memerlukan sebarang pekerja dan juruwang. Pengguna boleh membuka pintu kedai runcit ini hanya menggunakan telefon pintar.

Bukan itu sahaja, memandangkan rakyat Sweden terkenal dengan kejujuran mereka, Ilijason mengambil inisiatif dimana setiap pengguna hanya perlu meletakkan senarai barang yang diambil dari kedai ke dalam telefon pintar mereka. Seterusnya, invois barang yang diambil akan dihantar kepada pengguna pada setiap bulan. Hebat bukan?

Kami tertarik untuk mengetahui bagaimana reaksi pengguna Malaysia apabila kedai sebegini diumumkan di Malaysia dan bagaimana operasinya membantu rakyat Malaysia. Apakah pendapat anda tentang kedai runcit yang mempunyai konsep yang canggih ini? Kongsikan dengan kami di ruangan komen di bawah.


Kedai Serbaneka Di Hulu Langat Ini Jual Barang Bermotifkan Bendera Israel Undang Kemarahan Netizen

Zaman sudah berubah, kini semua benda berada di hujung jari. Berita pun boleh sampai kepada anda dengan cepat tanpa perlu tunggu surat khabar hari esok.

Terbaru, tular di media sosial gambar barangan yang hadir dengan gambar bendera Israel dijual oleh sebuah kedai Cheap2Shop di Hulu Langat dan menjadi perhatian netizen.

Lantaran itu, rata-rata netizen menyatakan rasa kemarahan dan berasa tersinggung dengan perkara tersebut. Malah, ada yang mengatakan tidak wajar pihak syarikat di Malaysia menjual barangan dengan menonjolkan bendera Israel.

Mana tidaknya, negara kita Malaysia tidak mengiktiraf Israel sebagai sebuah negara berikutan konflik yang berlaku antara Palestine dan Israel. Malah, negara kita juga tiada hubungan diplomatik dengan Israel.

Justeru itu, pihak cheap2shop telah memohon maaf diatas kesilapan tersebut dan terlepas pandang isu yang sensitif ini. Barangan tersebut juga telah dipulangkan ke pihak HQ dan berjanji tidak akan mengulangi kesilapan yang sama.

Pihak Cheap2Shop juga berterima kasih kepada netizen kerana memaklumkan perkara tersebut. Apakah pula pendapat anda mengenai perkara ini?

Sementara itu, kami kongsikan beberapa artikel yang ‘trending di The Vocket pada pautan di bawah ini.

Lebih 10 Tahun Menyepi, ‘Comeback’ Azwan Ali Dengan Imej Serba Baru Terima Pujian Netizen

“Bertongkat Itu Sunnah Nabi” – Niat Suhaimi Saad Untuk Bertongkat Kini Tercapai

Lisa Blackpink: Bagaimana Seorang Rakyat Thailand Mampu Menjadi Ikon KPOP?


Kedai Telefon Di Singapura Kini Tidak Lagi Membeli Telefon Huawei Terpakai

Selepas timbulnya isu mengenai penyekatan jualan produk Huawei di Amerika dan penarikan semula lesen Android daripada Google, ramai pengguna peranti jenama ini di Singapura mengambil keputusan untuk menjual telefon mereka sebagai telefon terpakai.

Disebabkan terlalu ramai pengguna menjual semula telefon terpakai, kebanyakan kedai telefon di Singapura kini tidak lagi menerima belian jenama Huawei. Menurut sumber media tempatan, kedai telefon kini tidak lagi tidak menerima telefon terpakai Huawei disebabkan harga jualan semula tiada nilai lagi.

Itu yang terjadi ketika ini di Singapura. Mungkin tidak lama lagi di Malaysia perkara seperti ini juga akan berlaku? Apa pun kita tunggu dan lihat dahulu perkembangan terbaru krisis antara Huawei dan pihak Android serta Google ini.


5 Sebab Yang Jadikan ‘Nur’ Sebuah Drama Yang Hebat

Semalam berakhirnya drama paling hot sepanjang Ramadhan ini, Nur. Sepanjang bulan Ramadhan ini, jam 10 malam adalah prime time  bagi semua di mana waktu inilah ramai yang sudah selesai menyelesaikan ibadah terawih dan mempunyai masa terluang.

Peluang ini diambil TV3 untuk menayangkan siri drama yang sarat dengan mesej positif iaitu Nur. Bagi yang tidak menonton drama ini, pasti mereka tidak faham apa yang istimewa sangat tentang drama Nur ini berbanding dengan siri-siri drama lain yang ditayangkan di TV3.

Secara ringkasnya, drama Nur menceritakan pahit getir Nur, seorang gadis yang dibesarkan di jalanan yang ingin mencari keampunan dan ditakdirkan jodohnya dengan seorang ustaz bernama Adam. Di bawah adalah beberapa point ringkas mengapa drama Nur ini berjaya mendapat tempat di hati penonton.

Pihak produksi menyentuh pelbagai isu sosial dalam masyarakat yang jarang diketengahkan semuanya dalam sesuatu drama. Nur lengkap mengupas sisi individu yang holier than thou dan satu lagi sisi individu pendosa yang mencari keredhaan Tuhan. In real life memang ada golongan yang guna agama untuk kepentingan diri sendiri.

Walaupun ada yang tidak setuju dengan drama ini, bagi saya sesiapa yang melihat drama ini dapat melihat mesej yang cuba disampaikan dalam setiap episod. Rasanya kita semua mampu untuk berfikir mana yang baik dan mana yang tidak baik bukan? Dan ya, Nur lari daripada tipikal drama Melayu bersembang bisnes juta-juta.

Nur @budakijat @fazli_hj_baharom @aamyrarosli @syafiqkylez @khiriah17 @azhan_rani @jalaludinhassan @fatimahabukar @therajaatiqullah @rienadiana_ @elmymoin_ @mathnirazak7 @kunamuzani @lailanasirofficial @jijiezainal @radiusone_official @oles_official @loevnadja #nur #radiusone_official #gerobokselebriti #loevnadja #dramasangat #iflix #netflix #kdrama #tv3malaysia #dramakorea #drama #malaysia #film #movies #hashtag #trending #twitter #facebook #instagram #hollywood #flimmaking #tvseries #malaysiabaru #tabungharapan

A post shared by  RADIUS ONE SDN BHD (@radiusone_official) on Jun 4, 2018 at 9:12am PDT

Setiap watak yang ada dalam filem ini mempunyai perwatakkan dan kekuatan mereka yang tersendiri. Kita dapat ingat setiap watak satu persatu; dari kakak, emak Adam, adik kepada Adam sehinggalah kepada watak pembantu pak cik di masjid. Semuanya mewakili individu yang ada masyarakat.

Watak penunggang agama dilakonkan dengan jayanya oleh pelakon serba boleh Azhan Rani. Jika perlu memilih satu watak paling menonjol sepanjang filem ini, saya akan pilih Azhan Rani. Dalam siri ini beliau berlakon sebagai seorang individu yang menyalahgunakan tabung anak yatim untuk kepentingan sendiri. Beliau tetap dipandang tinggi walaupun buat banyak perkara mungkar kerana melilit serban di kepala.

Filem ini juga cantik dari segi sinematografinya. Melalui perbincangan saya dengan rakan tentang filem ini, ianya bukan satu drama yang malas. Setiap adegan dirakam dengan teliti supaya mood yang ingin ditonjolkan itu ‘sampai’ kepada penonton. Jika sampai, barulah penonton akan melekat untuk lihat episod seterusnya.

Setiap lagu yang dimuatkan dalam drama ini sangat ‘kena’ dengan mood filem ini. Terutamanya untuk lagu ‘Tak Pernah Hilang’ nyanyian Amylea dan Kaer. Sehinggakan siapa yang menonton filem ini pasti akan nyanyi bersama chorus lagu ini yang catchy. Lirik lagunya juga sangat sesuai dengan filem Nur ini.

A post shared by  RADIUS ONE SDN BHD (@radiusone_official) on Jun 4, 2018 at 6:42am PDT

Drama dengan mesej keagamaan memang sangat susah untuk mendapat tontonan kecuali ianya dibuat dengan cara yang santai dan bijak. Kredit perlu diberi kepada tuan pengarah serta penulis drama ini yang berjaya memasukkan mesej dengan cara yang terbaik supaya dapat diterima dengan baik oleh penonton.

Secara keseluruhannya, dengan jumlah tontonan mencecah 9 juta setiap episod, siapa kata orang Malaysia masih belum sedia untuk drama bijak? Cuma ramuannya kena betul dan Nur berjaya ramuan itu untuk tambat hari penonton.

Ini hanyalah pandangan peribadi penulis untuk drama Nur ini dan semoga drama ini memberi manfaat dan kesedaran kepada kita semua. Walaupun ada yang juga mengecam drama ini tetapi jika kita lihat dari sudut negatif, negatiflah jadinya. Seeloknya kita kekal positif dalam segala perbuatan.


‘Kedudukan Malaysia Dalam Indeks Kebebasan Media Dunia Membanggakan Negara’- Fahmi

Kedudukan Malaysia dalam Indeks Kebebasan Media Dunia 2022 dikeluarkan oleh Reporters Without Borders (RSF) merupakan pencapaian yang baik dan membanggakan buat negara.

Menerusi hantaran di Facebook baru-baru ini, Menteri Komunikasi dan Digital, Fahmi Fadzil berkata ia juga menjadi pemangkin untuk kerajaan terus memartabatkan kebebasan media di Malaysia.

Dalam indeks berkenaan, kedudukan Malaysia meningkat kepada 113 dengan 51.55 mata berbanding tahun sebelumnya, pada kedudukan 119 (60.53 mata). Malaysia didapati naik enam anak tangga kepada kedudukan 113 dalam Indeks Kebebasan Media Dunia 2022 yang dikeluarkan oleh Reporters Without Borders.

Malaysia turut menduduki kedudukan tertinggi di ASEAN, diikuti Thailand di kedudukan ke-115, Indonesia (117), Singapura (139), Kemboja (142), Brunei (144), Filipina (147), Laos (161), Vietnam (174) dan Myanmar (176).

Selain itu, Fahmi berkata Kementerian Komunikasi dan Digital bersama pengamal media sedang meneliti draf Rang Undang-Undang Majlis Media sebelum ia dibawa ke Jemaah Menteri.

L”Insya-Allah akan ada beberapa pengumuman baik buat para pengamal media menjelang Hari Wartawan Nasional (HAWANA),” katanya. <span HAWANA 2023 akan diadakan di Ipoh, Perak pada 27 hingga 29 Mei ini.


Kedudukan Malaysia Naik Dalam Daya Saing Dunia IMD

Menurut laporan yang diterbitkan oleh Institut Pembangunan Pengurusan (IMD) kedudukan Malaysia dalam daya saing dunia IMD meningkat dua anak tangga di tangga ke-22 berbanding tahun lepas di tangga ke-24.

Lebih membanggakan lagi, Malaysia ialah satu-satunya negara Asia Tenggara yang menunjukkan peningkatan kedudukan berikutan dengan usaha pemulihan ekonomi yang kukuh terutamanya ekonomi yang melibatkan perdagangan antarabangsa.

Amerika Syarikat pula melonjakkan kedudukannya dari tangga ke-4 tahun lepas kepada kedudukan pertama tahun ini sekaligus meletakkan Hong Kong ke tangga yang ke-2 berikutan dengan peningkatan prestasi ekonomi, manakala negara jiran iaitu Singapura kekal pada tangga ke-3.